qundao/data-zh-poetry huggingface dataset:
四月五日微雨免朝与李太史世贤步出皇城门喜而有作
作者：程敏政
朝代：明

轻阴小雨夜连晨，中使传呼散紫宸。天气薰蒸疑作暑，风光回转欲留春。班分辇道花迎佩，仗出宫墙柳映人。独喜联镳归去早，六街消尽马蹄尘。
四月八日彦夫始生日南山小酌
作者：程敏政
朝代：明

风逼南薰日渐长，祗园嘉会正开祥。一尊山馆聊相祝，愿子名登选佛场。
四月六日游水西唤渡时太愚都纲骑马径涉意气甚都戏作一绝
作者：程敏政
朝代：明

与客呼舟立水涯，小童轻楫下滩迟。他时有约来山寺，只问支郎借马骑。
四月初六日杨村道中遇暴风野泊入夜尤甚舟人大恐皆不寐待旦灯下有感
作者：程敏政
朝代：明

黄沙如雾昼冥冥，一夜狂飙吼不停。何物阳侯翻地轴，有时风伯畏天刑。盗窥客舫悬孤注，神忌吾书走六丁。篷底故乡应入梦，清溪脩竹旧岩扃。
四茔为林侍御贵实赋 其一 宝涧西原
作者：程敏政
朝代：明

凄迷谷城山，下有土一抔。昔在选部君，冠裳此淹留。山灵苦未协，来往空神游。荏苒三十载，改奠西原丘。龙门耸乔木，宝涧萦清流。体魄安自今，蓍龟复何求。慎终美孙子，正不惭弓裘。
四茔为林侍御贵实赋 其三 凤山北陇
作者：程敏政
朝代：明

有山莆之野，势如凤孤鶱。山背得佳处，林姥开新墦。姥昔无恙时，儿方居宪垣。当其委化日，儿正归乡园。慈孝两无憾，哀荣一何言。人胜境逾胜，岁岁来分膰。青松与丹荔，蓊郁迷高原。
四茔为林侍御贵实赋 其二 象峰东麓
作者：程敏政
朝代：明

才宴曲江池，遄归象峰麓。青春来未已，白日去何速。当时乳下儿，襁抱未胜哭。居然跨灶子，豸绣光一族。归来今几时，牛眠抚前卜。恩纶被宿莽，禄养悲风木。应刻太史铭，千年照林谷。
四茔为林侍御贵实赋 其四 涂岭南窝
作者：程敏政
朝代：明

岭云何悠悠，岭木未盈握。踞岭盘生茔，兹见亦超卓。君诚达者欤，所抱非曲学。忠言动旒冕，劲气排山岳。纷纷尘海中，如梦若不觉。沉疴今告痊，壮志未摧剥。何当乐斯丘，更历千晦朔。
四茔为林侍御贵实赋·宝涧西原
作者：程敏政
朝代：明

凄迷谷城山，下有土一抔。昔在选部君，冠裳此淹留。山灵苦未协，来往空神游。荏苒三十载，改奠西原丘。龙门耸乔木，宝涧萦清流。体魄安自今，蓍龟复何求。慎终美孙子，正不惭弓裘。才宴曲江池，遄归象峰麓。青春来未已，白日去何速。当时乳下儿，襁抱未胜哭。居然跨灶子，豸绣光一族。归来今几时，牛眠抚前卜。恩纶被宿莽，禄养悲风木。应刻太史铭，千年照林谷。有山莆之野，势如凤孤鶱。山背得佳处，林姥开新墦。姥昔无恙时，儿方居宪垣。当其委化日，儿正归乡园。慈孝两无憾，哀荣一何言。人胜境逾胜，岁岁来分膰。青松与丹荔，蓊郁迷高原。岭云何悠悠，岭木未盈握。踞岭盘生茔，兹见亦超卓。君诚达者欤，所抱非曲学。忠言动旒冕，劲气排山岳。纷纷尘海中，如梦若不觉。沉疴今告痊，壮志未摧剥。何当乐斯丘，更历千晦朔。
因与于文远郑时清同步东城上晚归得诗六绝 其一 越国汪公庙唐诰
作者：程敏政
朝代：明
体裁：七言绝句

乌聊山上越公祠，香火分明百世思。留得两函唐诰在，纪年犹是太宗时。
因与于文远郑时清同步东城上晚归得诗六绝 其一 越国汪公庙唐诰
作者：程敏政
朝代：明

乌聊山上越公祠，香火分明百世思。留得两函唐诰在，纪年犹是太宗时。岳祠园后见崔嵬，玉立亭亭一径回。争扫碧苔供徙倚，不妨同醉竹根杯。宝坊高出旧城东，百里山川一望中。竟日倚阑题不尽，夕阳遥射竹林红。石址犹存旧将台，青山如斗画中开。至今草木增颜色，知是先皇驻跸来。枯杉如柱倚天长，云是神人此降祥。欲借图经询故实，定应何似古空桑。廊庙丰姿太逼真，追思言笑转伤神。一时先友凋零尽，不忍重来抚翠珉。
因与于文远郑时清同步东城上晚归得诗六绝 其三 其三 傍溪寺晚眺
作者：程敏政
朝代：明
体裁：七言绝句

宝坊高出旧城东，百里山川一望中。竟日倚阑题不尽，夕阳遥射竹林红。
因与于文远郑时清同步东城上晚归得诗六绝 其二 其二 东岳庙
作者：程敏政
朝代：明
体裁：七言绝句

岳祠园后见崔嵬，玉立亭亭一径回。争扫碧苔供徙倚，不妨同醉竹根杯。
因与于文远郑时清同步东城上晚归得诗六绝 其五 天宁寺观枯杉相傅五圣化生于此树上
作者：程敏政
朝代：明
体裁：七言绝句

枯杉如柱倚天长，云是神人此降祥。欲借图经询故实，定应何似古空桑。
因与于文远郑时清同步东城上晚归得诗六绝 其六 杨氏祠堂观司寇先生遗像
作者：程敏政
朝代：明
体裁：七言绝句

廊庙丰姿太逼真，追思言笑转伤神。一时先友凋零尽，不忍重来抚翠珉。
因与于文远郑时清同步东城上晚归得诗六绝 其四 斗子山问高庙驻兵处
作者：程敏政
朝代：明
体裁：七言绝句

石址犹存旧将台，青山如斗画中开。至今草木增颜色，知是先皇驻跸来。
因讲春秋召陵有感再用前韵
作者：程敏政
朝代：明

斜日难回曙影曈，王心消歇霸心隆。屈人包匦菁茅问，照眼牲盘歃血红。万世纲常尊孔子，一时民物赖桓公。东都不是无元宰，谁为天王达四聪。
围炉联句
作者：程敏政
朝代：明

山中初识岭南风，坐客围炉语笑同。诗酒递催如转毂，莺花重赏恨飘蓬。烹调百试谁知味，唱和千回子奏功。道阻盘飧乡物少，也须？醉博诸公。玉堂学士重斯文，和气冲融总是春。酒兴偏同诗兴远，交情兼与道情真。鸥当泮水容新社，词泣山灵属旧人。今古知音诚罕遇，不辞车马踏轻尘。穷酸风味饷佳宾，美酒相传不厌频。此日要观调鼎手，向来同是断齑人。丝纶阁下文章老，吏隐亭前岁月新。景物满怀吟不尽，好从姜桂探馀辛。
围炉联句·其一
作者：程敏政
朝代：明

山中初识岭南风，坐客围炉语笑同。诗酒递催如转毂，莺花重赏恨飘蓬。烹调百试谁知味，唱和千回子奏功。道阻盘飧乡物少，也须？醉博诸公。
围炉联句·其一
作者：程敏政
朝代：明
体裁：七言律诗

山中初识岭南风，坐客围炉语笑同。诗酒递催如转毂，莺花重赏恨飘蓬。烹调百试谁知味，唱和千回子奏功。道阻盘飧乡物少，也须�醉博诸公。
围炉联句·其三
作者：程敏政
朝代：明

穷酸风味饷佳宾，美酒相传不厌频。此日要观调鼎手，向来同是断齑人。丝纶阁下文章老，吏隐亭前岁月新。景物满怀吟不尽，好从姜桂探馀辛。
围炉联句·其二
作者：程敏政
朝代：明

玉堂学士重斯文，和气冲融总是春。酒兴偏同诗兴远，交情兼与道情真。鸥当泮水容新社，词泣山灵属旧人。今古知音诚罕遇，不辞车马踏轻尘。
固镇驿早发集古二首
作者：程敏政
朝代：明

中夜起坐万感集，有时颠倒著衣裳。病身最觉风露冷，离思杳如关塞长。正睡梦中行十里，东方明星亦不迟。但见乌帽出复没，马首东来知是谁。
固镇驿早发集古二首·其一
作者：程敏政
朝代：明

中夜起坐万感集，有时颠倒著衣裳。病身最觉风露冷，离思杳如关塞长。
固镇驿早发集古二首·其二
作者：程敏政
朝代：明

正睡梦中行十里，东方明星亦不迟。但见乌帽出复没，马首东来知是谁。
国子祭酒古廉先生李忠文公哀挽
作者：程敏政
朝代：明

文皇中兴初，吉士谁第一。侃侃忠文公，抱此金玉质。官衔应列宿，讲读近清跸。平生愧媕婀，不复计行尼。西曹曾几时，入秉太史笔。仁考适更化，四海期绍述。仰兹尧舜主，或恐有遗失。伏阙陈忠言，激烈动霜日。不惧犯旒扆，诚愿甘斧锧。峨冠者何人，却走仍汗栗。继圣数矜容，恩泽亦洋溢。经帏资辅导，词苑乐閒逸。荏苒双鬓班，老大更岁律。岩岩大司成，宠命一朝出。诸生得耆俊，奋志起经术。云谁干政机，所欲在私昵。古廉匪今士，危谗势相嫉。青衿争代死，白日可屈膝。过眼风涛平，砥柱高崒嵂。乞身一再疏，兴与归鸟疾。故庐西江浒，安坐理参术。天胡产若人，不遣位丞弼。一宵星堕瓦，徒兴哲人恤。恭惟忠节祠，冠佩凡六七。公来居其间，屈指难甲乙。岁时荐蘋藻，生气俨在室。遥遥东阳峰，水上深更密。仁者多后贤，兹事可前必。宿草春菲菲，宰木秋瑟瑟。中有恤典碑，千载腾茂实。
圯上仙踪送吏部黄侍郎弟叔衡南归
作者：程敏政
朝代：明

下邳城东沂水流，水中圯桥春复秋。何物老翁有奇术，乃此折辱张留侯。往事悠悠已千载，履迹宁随浪纹改。莫推授受不可当，太息无人继风采。侯官才人黄叔衡，家居不出多史评。文章伯氏今少宰，远省到京无限情。雁声催人难久住，风雨萧萧复南去。水边大石堪舣舟，予固应知赋长句。
坦庵为邓州训导胡直赋
作者：程敏政
朝代：明

随分安居结数楹，出门何处不堪行。知君已得羲经趣，眼见高门棘刺生。
坦然歌为刘贡士
作者：程敏政
朝代：明

有儒一翁苍雪颜，家临蜀道清溪湾。彭城之系御史子，文采风流高蜀山。青衫奉檄亦漫尔，宦邸一似山居閒。□□□□□□□，宅心要遣淳风还。没江舍生拯妹溺，搆堂奉亲伤家艰。薛包友弟让田宅，阋墙紾臂惭区寰。谈经不泥五行传，解绶才惊双鬓班。赋诗酌酒有馀乐，浮云世态宁相关。寻幽直薄高㠝岏，照影下弄清潺湲。掀髯自致坦然号，雅意高情那可攀。况翁令子已发轫，龙车有待归天间。上绳祖武继翁志，看渠接羽绕莱班。亭前翠柏挺奇操，寿徵不老天难悭。十洲烟霞渺何许，百年岁月劳循环。临风为赋坦翁曲，梦落西南山水间。
埙子与垲侄采松花作饼供茶喜而成咏
作者：程敏政
朝代：明

何物山房可荐茶，小儿特意采松花。回风随粉沾衣袖，宿露分甘入齿牙。却老异方传药圃，动人清味落诗家。墙根玉笋堪同调，公餗侯鲭莫浪誇。
堂前梅树忽一枝生入厨檐
作者：程敏政
朝代：明

金丸无数缀烟梢，调鼎何缘列上肴。似便主人齑菜腹，一枝低趁入山庖。
塔坑铺
作者：程敏政
朝代：明

一村鸡犬塔坑前，老我山行暂息肩。路转岭阴残雪在，峰回林杪夕阳偏。渡惊削木通危径，舂爱机槽响暗泉。旷目此回真得意，数声寒鹊绕吟边。
塘西行乐词二首
作者：程敏政
朝代：明

春雨横江夜系船，阿咸相语亦欣然。太平随地堪行乐，一住塘西十五年。主榷官清乐事多，歙州山木蔽官河。凭谁为谱新吴调，翻作塘西估客歌。
塘西行乐词二首·其一
作者：程敏政
朝代：明

春雨横江夜系船，阿咸相语亦欣然。太平随地堪行乐，一住塘西十五年。
塘西行乐词二首·其二
作者：程敏政
朝代：明

主榷官清乐事多，歙州山木蔽官河。凭谁为谱新吴调，翻作塘西估客歌。
墙上难为趋行
作者：程敏政
朝代：明

君子如处子，一生当守身。愿学段干木，不学宋东邻。
墨竹
作者：程敏政
朝代：明

北都旧日原无竹，近岁萧萧绿满城。上苑数竿尤得地，东风头角看峥嵘。
壬子元日试笔四首
作者：程敏政
朝代：明

春到山城晓色鲜，放臣赢得病躯全。田庐拙似安巢鸟，岁月忙于下水船。爆竹已惊残腊尽，屠苏犹在几人前。天公一霁开佳兆，稍卜丰年胜去年。渐及知非感二毛，履端佳庆遍江皋。八方共喜前星耀，万里遥瞻北斗高。蜜瓮酿春先试醉，短衣锄月敢辞劳。馀生已负酬恩地，惭愧君王旧赐袍。眼见增崇企德祠，重来不觉鬓成丝。阳和一转当今日，文运中兴仰盛时。谁起邹郎新换律，我惭洛党旧分支。寒阶草色无人会，伫立东风有所思。童稚欢迎伯仲陪，沿城一饷可周回。到门不用投新刺，煖岁翻劳泼冻醅。日落鼓声还杂遝，雨晴山色转崔嵬。春来第一诗成处，野老庭中得瓮梅。
壬子元日试笔四首·其一
作者：程敏政
朝代：明

春到山城晓色鲜，放臣赢得病躯全。田庐拙似安巢鸟，岁月忙于下水船。爆竹已惊残腊尽，屠苏犹在几人前。天公一霁开佳兆，稍卜丰年胜去年。
壬子元日试笔四首·其三
作者：程敏政
朝代：明

眼见增崇企德祠，重来不觉鬓成丝。阳和一转当今日，文运中兴仰盛时。谁起邹郎新换律，我惭洛党旧分支。寒阶草色无人会，伫立东风有所思。
壬子元日试笔四首·其二
作者：程敏政
朝代：明

渐及知非感二毛，履端佳庆遍江皋。八方共喜前星耀，万里遥瞻北斗高。蜜瓮酿春先试醉，短衣锄月敢辞劳。馀生已负酬恩地，惭愧君王旧赐袍。
壬子元日试笔四首·其四
作者：程敏政
朝代：明

童稚欢迎伯仲陪，沿城一饷可周回。到门不用投新刺，煖岁翻劳泼冻醅。日落鼓声还杂遝，雨晴山色转崔嵬。春来第一诗成处，野老庭中得瓮梅。
夏太常竹为刘太守题
作者：程敏政
朝代：明

平生最爱文湖州，挥毫落纸涵清秋。胸中自有渭川在，高卧直轻千户侯。太常亦曾乘五马，风致不在湖州下。剪得吴淞水半江，顿觉姑苏纸增价。瘦节矫矫虬龙形，细叶萧萧鸾凤翎。清潭下照不见影，爽籁一披如有声。我朝名笔忽到此，眼中潇湘无乃是。冰缣欲赠谁可当，总说刘侯德相似。刘侯治苏经五寒，挺然可比青琅玕。雅操不为雪霜变，虚心肯受尘埃干。汉室行将召循吏，几见春花逐时媚。惟有清风似故人，头白相看不相弃。
夏日偶成
作者：程敏政
朝代：明

瓜头果叶未全开，一寸新根蚀旧苔。閒上小楼看雨脚，不知青蔓过墙来。
夏日独卧西斋陶懋学贡士与克俭弟隔坐写画笑语而窗外槐阴与盆石掩映宛如往岁回舟北上时事因成一诗
作者：程敏政
朝代：明

卧我西斋坐两君，不知谈笑久离群。墙槐影似中流见，盆石青疑隔岸分。屈指三年如昨日，开颜一酌又斜曛。相烦画舫题新额，满壁挥毫动水云。
夏月坐柰子树下
作者：程敏政
朝代：明

散发萧然坐月中，庭柯移影上帘笼。栖禽何事惊飞起，熟果因风坠软红。
夏月有怀
作者：程敏政
朝代：明

露坐南楹下，东城夜未央。上帘邀月影，移席趁荷香。病觉吟身瘦，眠愁客梦长。星河净如练，因尔叹殊乡。
夏至日雨病中喜二弟来自南京
作者：程敏政
朝代：明

亢阳苦作厉，人物皆昏如。兹辰一阴生，况与甘霖俱。燔燄忽已扫，清气回堪舆。我方病炎热，展转无宁居。得此若新濯，洒洒心情舒。依约小床润，点射明窗虚。况我同胞子，千里来宁予。雁行夜联榻，咫尺庭中隅。琅琅语颇闻，喜今到吾庐。伏枕听檐滴，漏下二鼓馀。苏韦有故事，莫惜花笺书。
夜半出山
作者：程敏政
朝代：明

蒇事下西陵，归鞍趁月行。松林人影乱，石罅水声清。不觉山程远，推便野望平。临风歌一曲，秋思满空明。
夜宿绵溪
作者：程敏政
朝代：明

屈指离家又一程，篷窗欹枕梦难成。无端水郭停舟处，半夜滩声似雨声。
夜宿芙蓉岭下野寺梦京师起坐有怀
作者：程敏政
朝代：明

往岁红尘里，常时梦岩穴。今夜青山中，忽尔梦京阙。人生无定止，出处心自知。起坐耿不寐，山雨鸣空墀。永怀千载人，小范不可作。岂无天下忧，敢慕一身乐。行年将四十，于世宁有闻。终当谢君宠，归卧南山云。
夜梦家君晓起得家书时家君已得请还乡
作者：程敏政
朝代：明

梦接庭闱语未阑，晓来南雁寄书还。平安字抵千金价，晚节功成九仞山。窃禄尚堪供薄养，远游何日奉尊颜。遥知两弟称觞处，綵服应留一副閒。
夜次兖州寄安邱王府教授邹钝夫
作者：程敏政
朝代：明

半生交契说邹阳，年少才名独擅场。谁意兔园今白首，只将词赋动梁王。
夜泊河西务京兆杨君恒叔携酒见过别后赋一律奉寄不弃衰散和教为佳
作者：程敏政
朝代：明

驿舟见访开春酤，促席论诗清夜徂。闽中旧数十才子，池上今看孤凤雏。花分烛灺落铜剪，声沸茶香闻竹炉。推篷送客得奇赏，一天明月窥平芜。
夜穿杭城宿吴山驿明日三司故人固请游西湖又明日遂拜岳王坟饮净慈寺时顾天锡郎中以公事寓杭不及预会
作者：程敏政
朝代：明

匆匆行李夜穿城，好友来寻半日盟。峰顶几多僧锡住，湖心无数酒船行。风来废苑堪怀古，雨蚀残碑不记名。入眼净慈还数里，望尘先拜岳家茔。湖上东风水似苔，群公相约看山来。午钟殷殷穿低树，春宴纷纷集宝台。千里暂教尘梦醒，一尊思待故人开。兴酣更欲寻龙井，谁有风流续辩才。
夜穿杭城宿吴山驿明日三司故人固请游西湖又明日遂拜岳王坟饮净慈寺时顾天锡郎中以公事寓杭不及预会·其一
作者：程敏政
朝代：明

匆匆行李夜穿城，好友来寻半日盟。峰顶几多僧锡住，湖心无数酒船行。风来废苑堪怀古，雨蚀残碑不记名。入眼净慈还数里，望尘先拜岳家茔。
夜穿杭城宿吴山驿明日三司故人固请游西湖又明日遂拜岳王坟饮净慈寺时顾天锡郎中以公事寓杭不及预会·其二
作者：程敏政
朝代：明

湖上东风水似苔，群公相约看山来。午钟殷殷穿低树，春宴纷纷集宝台。千里暂教尘梦醒，一尊思待故人开。兴酣更欲寻龙井，谁有风流续辩才。
夜读定山与汪循贡士诗有感二绝
作者：程敏政
朝代：明

晦翁心学在真知，知到真时圣可基。数墨寻行却徒尔，天人相去只毫釐。平生老友定山君，主静工夫久不群。正义中仁有分别，可将经传作云云。
夜读定山与汪循贡士诗有感二绝·其一
作者：程敏政
朝代：明

晦翁心学在真知，知到真时圣可基。数墨寻行却徒尔，天人相去只毫釐。
夜读定山与汪循贡士诗有感二绝·其二
作者：程敏政
朝代：明

平生老友定山君，主静工夫久不群。正义中仁有分别，可将经传作云云。
大坂往返得诗十绝 其一 观文公与内弟程允夫手书真迹
作者：程敏政
朝代：明
体裁：七言绝句

渊源家学重师生，中表姻亲本弟兄。物是人非三百载，一缄残墨两含情。
大坂往返得诗十绝 其一 观文公与内弟程允夫手书真迹
作者：程敏政
朝代：明

渊源家学重师生，中表姻亲本弟兄。物是人非三百载，一缄残墨两含情。百代乡邦有此翁，每于青史叹遗忠。片言只字须珍护，留取高风配鲁公。前人往往爱钟王，才落霜毫趣便长。颇怪一时文翰谱，风流犹欠李云阳。倒峡词长立意精，几凭春雁寄都城。相闻十载今相见，一夜论文及四更。洗马文章举笔成，可人能尽抑斋名。小楼对酌几忘味，无限停云万里情。大坂溪头寝庙开，端公香火百年来。一时孙子能绳武，豸绣同登内外台。午夜虹光烛斗寒，人间惊得御书看。当时未定君臣礼，想见先皇创业难。满架遗书墨尚新，立言真不愧先民。后生学问曾何似，也作青宫辅导臣。君从城郭几时还，知我肩舆夜过山。多谢有情思晤语，五更追送到溪湾。汪口人家鸡乱鸣，一樽那尽故交情。门前溪水能相送，随我西流直到城。
大坂往返得诗十绝 其七 观高庙与枢密汪公手书真迹
作者：程敏政
朝代：明
体裁：七言绝句

午夜虹光烛斗寒，人间惊得御书看。当时未定君臣礼，想见先皇创业难。
大坂往返得诗十绝 其三 观云阳李一初先生真迹
作者：程敏政
朝代：明
体裁：七言绝句

前人往往爱钟王，才落霜毫趣便长。颇怪一时文翰谱，风流犹欠李云阳。
大坂往返得诗十绝 其九 汪希大追送予至鳙溪上
作者：程敏政
朝代：明
体裁：七言绝句

君从城郭几时还，知我肩舆夜过山。多谢有情思晤语，五更追送到溪湾。
大坂往返得诗十绝 其二 观尚书汪文节公真迹
作者：程敏政
朝代：明
体裁：七言绝句

百代乡邦有此翁，每于青史叹遗忠。片言只字须珍护，留取高风配鲁公。
大坂往返得诗十绝 其五 汪处士士魁家观罗明仲洗马抑斋记
作者：程敏政
朝代：明
体裁：七言绝句

洗马文章举笔成，可人能尽抑斋名。小楼对酌几忘味，无限停云万里情。
大坂往返得诗十绝 其八 观蓉峰先生存藁
作者：程敏政
朝代：明
体裁：七言绝句

满架遗书墨尚新，立言真不愧先民。后生学问曾何似，也作青宫辅导臣。
大坂往返得诗十绝 其六 端公祠端
作者：程敏政
朝代：明
体裁：七言绝句

大坂溪头寝庙开，端公香火百年来。一时孙子能绳武，豸绣同登内外台。
大坂往返得诗十绝 其十 小憩汪口饭上舍俞俊家
作者：程敏政
朝代：明
体裁：七言绝句

汪口人家鸡乱鸣，一樽那尽故交情。门前溪水能相送，随我西流直到城。
大坂往返得诗十绝 其四 初识黄世瑞
作者：程敏政
朝代：明
体裁：七言绝句

倒峡词长立意精，几凭春雁寄都城。相闻十载今相见，一夜论文及四更。
大坂行一首奉挽汪隐君夫妇并赠其子佥宪希颜
作者：程敏政
朝代：明

大坂之山多桧松，大坂之水多鰅鳙。采山钓水无异姓，只有汪氏称名宗。汪氏之先本王子，靖乱尤能保终始。后来亦有唐端公，遂与州民共生死。两公庙食八百年，云礽何止人三千。出者处者恒有道，往往读书并力田。迩来积庆谁堪数，一族咸推佥宪父。父耕子读两无惭，那更深闺有慈母。当今天子明孝人，每下恩典旌贤臣。九原伉俪虽莫作，高堂五采明丝纶。我观汪氏庆未己，科第联翩一时起。叔侄兄弟凡六人，冠盖如云照墟里。大坂水清山更奇，中有汪家双墓基。他时添取石翁仲，为尔重书先德碑。
大河卫闵恭百户玩韬轩次卞郎中华伯韵
作者：程敏政
朝代：明

要将忠赤报皇家，手阅兵机鬓未华。辨悟公孙非白马，勇思周处戮长蛇。曾从老将窥三略，不数旁人泥六花。当局定知多胜算，晓添营灶夜量沙。知是淮东宿将家，剩传英誉满京华。素书妙指传黄石，紫绶佳祥见赤蛇。武队晓屯新细柳，戎衣秋展旧团花。太平未可全忘战，珍重夔州碛上沙。
大河卫闵恭百户玩韬轩次卞郎中华伯韵·其一
作者：程敏政
朝代：明

要将忠赤报皇家，手阅兵机鬓未华。辨悟公孙非白马，勇思周处戮长蛇。曾从老将窥三略，不数旁人泥六花。当局定知多胜算，晓添营灶夜量沙。
大河卫闵恭百户玩韬轩次卞郎中华伯韵·其二
作者：程敏政
朝代：明

知是淮东宿将家，剩传英誉满京华。素书妙指传黄石，紫绶佳祥见赤蛇。武队晓屯新细柳，戎衣秋展旧团花。太平未可全忘战，珍重夔州碛上沙。
大病不寐
作者：程敏政
朝代：明

月西窗正黑，天色向黎明。坐数传筹者，沈沈杀五更。溽暑人如醉，昏昏一病身。如何三五夜，番作独醒人。
大病不寐·其一
作者：程敏政
朝代：明

月西窗正黑，天色向黎明。坐数传筹者，沈沈杀五更。
大病不寐·其二
作者：程敏政
朝代：明

溽暑人如醉，昏昏一病身。如何三五夜，番作独醒人。
大鎗岭
作者：程敏政
朝代：明

四顾峰峦剑戟攒，丹梯百折暗中盘。凝眸叵测东西阔，仰面惟愁上下难。土著已谙犹足弱，客游虽壮亦心寒。我来疑是兹山幸，欲写微名石上刊。
大雨雪过黄茅山吴知州克宽邀宿
作者：程敏政
朝代：明

迢迢石径入林端，未到黄茅力已殚。鸟啄亦愁泥滑滑，雨声如竞雪漫漫。剡溪兴尽真须返，蜀道歌成未是难。烟火望中知不远，主人邀宿有馀欢。
大雪至南山庵
作者：程敏政
朝代：明

今年大雪胜北州，一夜五尺方始休。担夫踏路没双胫，老衲开门馀一头。眼■迷茫失山色，耳边清冽闻溪流。青青惟有涧傍桧，劲气犹堪回万牛。
天津提督兵备刘天祐宪副留饮席上联句三首
作者：程敏政
朝代：明

尊酒初逢海上城，真须倾耳听韶英。阴云酿雨窗含暝，曲岸留人柳飏晴。兵卫夜闻谈麈洽，官河风便去帆轻。玉堂新宠金莲炬，供奉无能愧此行。三十年前饮令名，天涯离合漫相惊。喜君宪节新开府，愧我诗坛始结盟。兰麝清风薰满座，粳蚕美俗动诸营。倚阑更有淹留地，明日登楼一送行。灯前谈笑客忘归，分付奚奴为掩扉。好句每从沈醉后，离情偏惜故交稀。月明坐啸潮生浦，漏尽惊看酒湿衣。逻卒隔墙喧警柝，旅怀临别更依依。
天津提督兵备刘天祐宪副留饮席上联句三首·其一
作者：程敏政
朝代：明

尊酒初逢海上城，真须倾耳听韶英。阴云酿雨窗含暝，曲岸留人柳飏晴。兵卫夜闻谈麈洽，官河风便去帆轻。玉堂新宠金莲炬，供奉无能愧此行。
天津提督兵备刘天祐宪副留饮席上联句三首·其三
作者：程敏政
朝代：明

灯前谈笑客忘归，分付奚奴为掩扉。好句每从沈醉后，离情偏惜故交稀。月明坐啸潮生浦，漏尽惊看酒湿衣。逻卒隔墙喧警柝，旅怀临别更依依。
天津提督兵备刘天祐宪副留饮席上联句三首·其二
作者：程敏政
朝代：明

三十年前饮令名，天涯离合漫相惊。喜君宪节新开府，愧我诗坛始结盟。兰麝清风薰满座，粳蚕美俗动诸营。倚阑更有淹留地，明日登楼一送行。
天界寺留别六部诸公
作者：程敏政
朝代：明
体裁：七言律诗

名山曾是泐公房，吟榻依然草径荒。行客欲来询旧事，高轩方此荐离觞。秋光并与诗情薄，斜日能牵别意长。迤逦醉归松下路，隔林金粟有馀香。
天界寺留别六部诸公
作者：程敏政
朝代：明

名山曾是泐公房，吟榻依然草径荒。行客欲来询旧事，高轩方此荐离觞。秋光并与诗情薄，斜日能牵别意长。迤醉归松下路，隔林金粟有馀香。
太乙真人图
作者：程敏政
朝代：明

小舫轻于一瓣莲，贪书忘却水如天。丹青未识当时意，误比乘槎海上仙。
太医院使钱君宗嗣挽歌
作者：程敏政
朝代：明

生死交情二十年，舣舟京口倍凄然。青山细雨人何在，怅望城南白兔阡。青囊家世数谁精，钱乙当时重两京。先子已随龙驭远，空留人道国医名。几年供奉殿东头，最得先皇宠数优。遣奠尚留天语在，虹光千古照林丘。忆曾阻雪到江干，野寺相逢岁正阑。今日我来君已去，人间离合最无端。浮荣无赖似浮云，多少人随草木群。百世定知君有托，谢家兄弟总能文。投劾归来感圣恩，旧游零落不堪论。山中我未忧多病，尚有君传药禁存。
太医院使钱君宗嗣挽歌·其一
作者：程敏政
朝代：明

生死交情二十年，舣舟京口倍凄然。青山细雨人何在，怅望城南白兔阡。
太医院使钱君宗嗣挽歌·其三
作者：程敏政
朝代：明

几年供奉殿东头，最得先皇宠数优。遣奠尚留天语在，虹光千古照林丘。
太医院使钱君宗嗣挽歌·其二
作者：程敏政
朝代：明

青囊家世数谁精，钱乙当时重两京。先子已随龙驭远，空留人道国医名。
太医院使钱君宗嗣挽歌·其五
作者：程敏政
朝代：明

浮荣无赖似浮云，多少人随草木群。百世定知君有托，谢家兄弟总能文。
太医院使钱君宗嗣挽歌·其六
作者：程敏政
朝代：明

投劾归来感圣恩，旧游零落不堪论。山中我未忧多病，尚有君传药禁存。
太医院使钱君宗嗣挽歌·其四
作者：程敏政
朝代：明

忆曾阻雪到江干，野寺相逢岁正阑。今日我来君已去，人间离合最无端。
太守似公召升大理少卿因次旧韵奉送四章
作者：程敏政
朝代：明

万里长安拱帝居，徵书来是几旬馀。律回小郡星将换，冻极阴崖日渐舒。美政才应苏弊瘵，高情仍不弃迂疏。民怀敢抵宸思切，可得攀留五马车。紫诏光临刺史居，列城山水及波馀。百年公论谁终掩，几处流人梦亦舒。魏阙云深鹓序近，歙州天远雁来疏。九重肯慰东南望，还共渔樵接鹭车。一日徵还棘寺居，到时应及早春馀。底须九命论升黜，再发三章究惨舒。健鹘临风宁偃仰，老松经雪更扶疏。野人正尔思刑措，千载曾叨奉属车。天上归来水竹居，相留曾接笑谈馀。萍踪到我纷初定，柳眼于谁早半舒。岐路事争秋隼疾，同年人似晓星疏。山城落日离亭宴，潦倒深惭下泽车。
太守似公召升大理少卿因次旧韵奉送四章·其一
作者：程敏政
朝代：明

万里长安拱帝居，徵书来是几旬馀。律回小郡星将换，冻极阴崖日渐舒。美政才应苏弊瘵，高情仍不弃迂疏。民怀敢抵宸思切，可得攀留五马车。
太守似公召升大理少卿因次旧韵奉送四章·其三
作者：程敏政
朝代：明

一日徵还棘寺居，到时应及早春馀。底须九命论升黜，再发三章究惨舒。健鹘临风宁偃仰，老松经雪更扶疏。野人正尔思刑措，千载曾叨奉属车。
太守似公召升大理少卿因次旧韵奉送四章·其二
作者：程敏政
朝代：明

紫诏光临刺史居，列城山水及波馀。百年公论谁终掩，几处流人梦亦舒。魏阙云深鹓序近，歙州天远雁来疏。九重肯慰东南望，还共渔樵接鹭车。
太守似公召升大理少卿因次旧韵奉送四章·其四
作者：程敏政
朝代：明

天上归来水竹居，相留曾接笑谈馀。萍踪到我纷初定，柳眼于谁早半舒。岐路事争秋隼疾，同年人似晓星疏。山城落日离亭宴，潦倒深惭下泽车。
太平山行
作者：程敏政
朝代：明

江南风土最怡情，临水人家分外清。轻棹野航如使马，密栽高竹似连城。好山隔岸开真画，绝涧流泉奏古笙。北去定应劳梦想，题诗留与白鸥盟。
太白骑鲸图
作者：程敏政
朝代：明

长庚何罪谪九天，堕地亦作人中仙。吐词如神醉不死，江山落魄惊无前。采石矶头弄明月，醉眼浑疑烂银阙。翻身却入冯夷宫，铁网珊瑚任攀揭。阳侯知此太白精，奉归帝所无留行。青冥风露九万里，掉尾独跨横山鲸。花鸟纷纷渺尘海，千古骚人忆丰采。画图想像知有无，赢得旁观小儿骇。
夹沟山中夜行
作者：程敏政
朝代：明

马渡夹沟东，溪桥卧断虹。夜阑群动息，月出四山空。物色归尘外，天形入镜中。兹游奇绝甚，琢句恨难工。
夹沟道中
作者：程敏政
朝代：明

猎猎风帆水满塘，明明春岸柳成行。连村犬不惊薪女，傍渚鸥全识棹郎。官闸聚舟多漕运，野田空屋半逃亡。推篷不见青山色，始觉风光是异乡。
奉和致政令君洛阳周公见寄韵
作者：程敏政
朝代：明

诗筒千里寄佳声，贱子疏慵合负荆。喜色剧增东上阁，清风如对洛阳城。忘机定与群鸥狎，寄远时听一雁鸣。光霁无由堪进谒，草窗新绿几回生。
奉寄宫保大司徒余公时总督北征
作者：程敏政
朝代：明

授钺频年向北陲，又看殊锡下彤墀。诏书疾置飞黄马，喜色遥占太白旗。寰海群黎应遍德，尚方新爵待班师。有臣文武天王圣，听奏周宣六月诗。
奉诏储材卷送翰长王谢二先生
作者：程敏政
朝代：明

馆阁储材自祖宗，两公承诏任陶镕。南朝世谱衣冠盛，西掖官联雨露浓。瑞应奎光开五夜，功期文史足三冬。不知此夜门墙下，多少英贤赋九重。
奉诏北上留别诸乡旧
作者：程敏政
朝代：明

山堂三载病夫身，简册长馀未了因。恩重有劳催北上，才非那克赞东巡。萧萧院竹难离我，的的江梅欲笑人。珍重友朋相饯意，不辞倾倒渭城春。
奉送大司寇何公莅任南京
作者：程敏政
朝代：明

圣主龙飞百度新，承恩先喜际昌辰。兴王地切思皇祖，弼教功多简世臣。西汉谁当经律选，东都原重保釐人。相违不尽相从意，万仞钟山入望频。
奉送浣斋先生之丧至通州晚渡浑河觜重宿安仲和家
作者：程敏政
朝代：明
体裁：七言律诗

晓随轩盖下通津，旧馆重来叹此身。千里关河丹旐远，十年宾主白头新。开樽见月犹前度，倚柱看花及暮春。肠断夜来停棹晚，白沙渔火照离人。
始生日对雪有怀故园梅花
作者：程敏政
朝代：明

故园为别两经春，瘦影寒香入梦频。晏岁壶觞空对雪，一时红紫漫随尘。赓酬有约当何日，供奉无闻愧此身。山下短檐脩竹里，花神应笑未归人。
姚生广好篆籀之学所居在桃花坞上予与宣溪过之欣然为刻数印既而予宴南壕杨氏池馆生复来赠一印其意甚勤因赋一绝赠之
作者：程敏政
朝代：明

一坞桃花映草堂，个中清致属姚郎。可人更到池亭上，赠我归田学士章。
姚贡士时举及其弟中书吉甫送予与宣溪至钓台下联句为别
作者：程敏政
朝代：明

一尊相饯上桐江，客思撩人未易降。斜日挂帆风欲正，断崖停橹浪犹撞。通家义重金兰契，逸兴歌惭白雪腔。钟鼎山林须努力，可堪分袂隔船窗。
威凤南飞曲
作者：程敏政
朝代：明

有虞圣人开明堂，委政师保垂衣裳。功成治定天降祥，一日三凤鸣朝阳。羽毛五色云锦张，两凤翥羽北阙旁。一凤鼓翼天南翔，凤台巍巍临大江。乌台对耸千尺强，翠竹有实苍梧芳。十围古柏相倚飞寒霜，凤兮戾止居中央。坐令喧啾百鸟收其吭，观者四方如堵墙。圣泽滂，王道昌，千年一运遭明良。他时凌风会返阿阁上，和鸣协治不可当。愿操彤管与尔赋乐章，再拜稽首献我皇。九成雅奏重锵锵，三凤之名传四方。
婺源环溪程氏一乐堂
作者：程敏政
朝代：明

堂上何人专一乐，华扁浓书照林壑。再世弥甥得考亭，千年谱系通伊洛。家学渊源有自来，固应子弟非凡材。三时不违甘旨入，连枝有合荆花开。此意宁知轩冕重，家政成时亦堪颂。静阅遗编师古人，前有君陈后张仲。五岭巍巍高入天，婺水汨汨东成川。故家想像三叹息，因风为赋名堂篇。
孙公子养正求题松赠徵上人南游
作者：程敏政
朝代：明

谁分岩下种，孤秀出丛林。力饱冰霜健，根培雨露深。坐怜方外友，持结岁寒心。已共论三宿，临风更一吟。
孙启风竹为师鲁题
作者：程敏政
朝代：明

孙郎写竹有天趣，落笔萧萧一两枝。六月相看北窗下，满身毛骨动凉飔。
季弟克宽来京师适当端午西湖南海之莲尚未有花而予家盆池特出二萼化工之巧有若为予两人者设耳克宽南行有期辄用开宴以酬花因思予在西城时此花亦于五月盛开司寇陆公辈各赋一诗以为予中举之徵其后果然今十四年矣故诗及之
作者：程敏政
朝代：明

谁家端午看芙蕖，蜗舍风光似有馀。苒苒红苞初半拆，田田青伞未全舒。酒筹暗合愁新别，诗谶先徵忆旧居。莫忘弟兄携手处，一帘花雨湿征裾。
孤松挺秀图为用礼题
作者：程敏政
朝代：明

天寒地坼万木凋，何许直干凌丹霄。凛然夜壑走风雨，老龙怒挟钱塘潮。人言丁公得奇梦，手抚苍髯欲飞动。良工好取献明堂，莫向空山委梁栋。
宁国县道中
作者：程敏政
朝代：明

宣歙巍巍接县封，忽惊身世得奇逢。高悬石栈三千丈，四合云峰百万重。野庙鬼神疑作怪，水田蛇虎动留踪。人言此去仍多景，自保看山力未慵。
宁国蒋氏山居四景 其一 竹屋书巢
作者：程敏政
朝代：明

草玄何处结檐楹，一坞深深竹数茎。子夜天风来谷口，吾伊声杂翠鸾声。
宁国蒋氏山居四景 其三 丹厓错薪
作者：程敏政
朝代：明

红叶纷纷蔽草莱，不辞提斧斲苍苔。断厓斜日无人到，时听樵歌出涧来。
宁国蒋氏山居四景 其二 梅溪钓艇
作者：程敏政
朝代：明

双桨悠悠出岸沙，钓鱼人住水西涯。隔溪残雪春犹浅，时见寒梅一树花。
宁国蒋氏山居四景 其四 绿野腴田
作者：程敏政
朝代：明

茅屋山头布谷鸣，老人忙起课农耕。不知门外春多少，稻颖青青一望平。
宁国蒋氏山居四景·竹屋书巢
作者：程敏政
朝代：明

草玄何处结檐楹，一坞深深竹数茎。子夜天风来谷口，吾伊声杂翠鸾声。双桨悠悠出岸沙，钓鱼人住水西涯。隔溪残雪春犹浅，时见寒梅一树花。红叶纷纷蔽草莱，不辞提斧斲苍苔。断厓斜日无人到，时听樵歌出涧来。茅屋山头布谷鸣，老人忙起课农耕。不知门外春多少，稻颖青青一望平。
守约
作者：程敏政
朝代：明

守书作书蟫，守金亦金虏。中有守约人，居然迈凡伍。三省孰知要，一俭更师古。华扁揭轩斋，箴规仰邹鲁。
宋理宗赐福王与芮雪景为郑村汪宗裕题
作者：程敏政
朝代：明

瑶峰玉树玛瑙坡，宝祐墨本来宣和。天山羝乳纥干雀，此景此意将如何。御笔中题福王字，生绡上遣龙图志。凤山日永万机轻，廊庙几人同受赐。天人想像冰雪颜，好文亦自非等閒。诏书屡表濂洛辈，词翰却在陈隋间。三百年来惊物换，散落尘寰充一玩。摩挲为赋怀古篇，安得虹光射霄汉。
宗侄贡士式之求诗寿岩镇方翁七十
作者：程敏政
朝代：明

七十年来气尚豪，红颜如画映霜毛。佳辰满酿山中秫，晚岁曾餐海上桃。童子喜提如意舞，老人光并少微高。亲朋欲助长生颂，为染宣城玉兔毫。
宗家贡士迪请诗送其友人还浙
作者：程敏政
朝代：明

见君几日送君归，梅雨纷纷湿苧衣。来喜客舟重返浙，去惊乡语半从徽。石榴庭院黄蜂入，水稻田塍白鹭飞。揽胜他时还有约，莫辞尊酒暂相违。
宗老学可世居歙东关正统中先公奉使新安学可尝邀至其家南轩同卧七日今且四十年矣重登此轩为之惘然
作者：程敏政
朝代：明

咫尺东关路不遥，先人曾此驻星轺。阮南有谱通三族，姜被多情共七宵。过隙时光惊迅速，对窗山色尚岧峣。感今怀古心无限，郢曲难成酒易消。
定海李挥使东溟一览卷
作者：程敏政
朝代：明

李侯落落千人雄，指挥战舰横雕弓。倭奴敛迹向沙岛，不敢出没鲸涛中。新楼拔地几百尺，倚徙下见冯夷宫。掀髯长啸动林木，胜览直尽东溟东。晴光荡潏开鸿濛，旭日正上扶桑红。亭台隐显蜃气灭，斥堠远近蛮烟空。青山遥遥断海口，横天独鹗乘秋风。时呼一斗霹雳酎，浇此百岁尘埃胸。流年任尔添白发，飞思直欲凌苍穹。迩闻谢兵学辟谷，匣中剑气韬长虹。蓬莱三山渺何许，异日倘见安期公。披图击节壮吾子，高歌远寄南归鸿。
定西侯蒋公筠清轩卷次周草庭都尉韵十绝
作者：程敏政
朝代：明

高轩近北城，幽径折三四。中有长琅玕，知人岁寒志。临池写来禽，坐石呼格五。森森苍雪寒，九夏失炎午。新开八尺庭，迥异五侯宅。眼中箨龙孙，无不一当百。结客总豪俊，诗坛如将坛。呼童刻新粉，记取最长竿。爱此万玉林，不下筼筜谷。时汲井中泉，殷勤溉慈竹。袅袅翻翠云，涓涓净尘思。借看来何人，苔阶屦痕二。虚心能自保，世态非所甘。江梅与岩桧，交情澹成三。名园盛韦杜，红紫动盈千。何似总戎府，清风兼渭川。将军诚好文，盛世不忘战。时对抱节君，孙吴阅终卷。欲待此君醉，窃分凤尾馀。他年杀青手，高节为君书。
定西侯蒋公筠清轩卷次周草庭都尉韵十绝·其一
作者：程敏政
朝代：明

高轩近北城，幽径折三四。中有长琅玕，知人岁寒志。
定西侯蒋公筠清轩卷次周草庭都尉韵十绝·其七
作者：程敏政
朝代：明

虚心能自保，世态非所甘。江梅与岩桧，交情澹成三。
定西侯蒋公筠清轩卷次周草庭都尉韵十绝·其三
作者：程敏政
朝代：明

新开八尺庭，迥异五侯宅。眼中箨龙孙，无不一当百。
定西侯蒋公筠清轩卷次周草庭都尉韵十绝·其九
作者：程敏政
朝代：明

将军诚好文，盛世不忘战。时对抱节君，孙吴阅终卷。
定西侯蒋公筠清轩卷次周草庭都尉韵十绝·其二
作者：程敏政
朝代：明

临池写来禽，坐石呼格五。森森苍雪寒，九夏失炎午。
定西侯蒋公筠清轩卷次周草庭都尉韵十绝·其五
作者：程敏政
朝代：明

爱此万玉林，不下筼筜谷。时汲井中泉，殷勤溉慈竹。
定西侯蒋公筠清轩卷次周草庭都尉韵十绝·其八
作者：程敏政
朝代：明

名园盛韦杜，红紫动盈千。何似总戎府，清风兼渭川。
定西侯蒋公筠清轩卷次周草庭都尉韵十绝·其六
作者：程敏政
朝代：明

袅袅翻翠云，涓涓净尘思。借看来何人，苔阶屦痕二。
定西侯蒋公筠清轩卷次周草庭都尉韵十绝·其十
作者：程敏政
朝代：明

欲待此君醉，窃分凤尾馀。他年杀青手，高节为君书。
定西侯蒋公筠清轩卷次周草庭都尉韵十绝·其四
作者：程敏政
朝代：明

结客总豪俊，诗坛如将坛。呼童刻新粉，记取最长竿。
宝泽堂为吴人陈翥赋
作者：程敏政
朝代：明

有美太丘翁，家声重吴城。授子以诗礼，不贵金满籯。笼中小学书，手笔严且精。翁去倏几年，诸郎亦多成。进思过庭训，展玩惊如生。什袭古缥囊，共守百世程。恭惟考亭老，有期在躬行。我愿君子心，顾此宝泽名。芸香拂旧签，白石回光荣。勖哉景贤范，庶以归乡评。
客请游望湖亭脩碧轩不及往次韵二首
作者：程敏政
朝代：明

西望湖天半日程，拟？寒渌洗尘缨。一湾路隔红云远，五月凉生白苧轻。山寺茶烟冲鹤起，石门空翠逼人清。春来遥忆凭阑处，万顷鸥波夕照明。渡口冰消问水程，羁人方幸解朝缨。名园见说千竿盛，宦海应知百念轻。鞭走箨龙墙下蜜，影摇飞凤月中清。岁寒心事翛翛在，一任繁花照眼明。
客请游望湖亭脩碧轩不及往次韵二首·其一
作者：程敏政
朝代：明

西望湖天半日程，拟？寒渌洗尘缨。一湾路隔红云远，五月凉生白苧轻。山寺茶烟冲鹤起，石门空翠逼人清。春来遥忆凭阑处，万顷鸥波夕照明。
客请游望湖亭脩碧轩不及往次韵二首·其一
作者：程敏政
朝代：明
体裁：七言律诗

西望湖天半日程，拟�寒渌洗尘缨。一湾路隔红云远，五月凉生白苧轻。山寺茶烟冲鹤起，石门空翠逼人清。春来遥忆凭阑处，万顷鸥波夕照明。
客请游望湖亭脩碧轩不及往次韵二首·其二
作者：程敏政
朝代：明

渡口冰消问水程，羁人方幸解朝缨。名园见说千竿盛，宦海应知百念轻。鞭走箨龙墙下蜜，影摇飞凤月中清。岁寒心事翛翛在，一任繁花照眼明。
宣溪先出至江口有见怀之作时予尚留杭城依韵奉酬
作者：程敏政
朝代：明

疏帘风逗葛衣凉，此夜归心共渺茫。去住偶然分客邸，笑谈犹似隔邻墙。江回白塔潮头小，节到黄梅雨脚长。明日蓝舆聊志喜，鸟声山色近吾乡。
宴归忽思明早立春再一日元宵矣节物惊心为之怃然偶成柬倪舜咨侍读
作者：程敏政
朝代：明

又陪郊宴戴恩回，不觉春光次第催。鳌禁未烧千炬烛，凤筒先动六葭灰。喜逢令节添新岁，恐落明时数弃才。欲向同人歌老大，陈根已负十年培。
家畜一犬甚驯每出入必随至山斗宗侄希达家戏作
作者：程敏政
朝代：明

掉尾长随竹轿行，深山穷谷了无惊。似知驺从都星散，终日栖栖管送迎。
宾客楼为三山陈文用侍御追赋
作者：程敏政
朝代：明

一楼高起面㠝岏，时肃烟云入座看。客礼未能相尔汝，人情那复较炎寒。岚飞近槛真成画，秀落疏棂似可餐。佳胜不妨长作主，古灵家世旧衣冠。
宿万山观六言四首
作者：程敏政
朝代：明

词客初停尘鞅，鍊师相约楼居。赤日正过林樾，好风时到庭除。石磴盘回九折，山房小结三间。酷暑因风尽扫，道心与鹤俱閒。灯影半窗冉冉，垆薰一炷亭亭。多病思投白社，老人为说丹经。一派滩声东去，满空月色西流。但觉梦游尘外，不知身宿山头。
宿万山观六言四首·其一
作者：程敏政
朝代：明

词客初停尘鞅，鍊师相约楼居。赤日正过林樾，好风时到庭除。
宿万山观六言四首·其三
作者：程敏政
朝代：明

灯影半窗冉冉，垆薰一炷亭亭。多病思投白社，老人为说丹经。
宿万山观六言四首·其二
作者：程敏政
朝代：明

石磴盘回九折，山房小结三间。酷暑因风尽扫，道心与鹤俱閒。
宿万山观六言四首·其四
作者：程敏政
朝代：明

一派滩声东去，满空月色西流。但觉梦游尘外，不知身宿山头。
宿坑口孙启先生家次韵时予以疾戒饮故诗及之
作者：程敏政
朝代：明

前辈风流杳莫俦，近来人物数谁优。閒心坐与鸥盟狎，世态看同蜃气浮。无分清尊开北海，有情吟榻借南州。掀髯久欲闻长啸，明月何时共倚楼。
宿宛陵书院
作者：程敏政
朝代：明

自从删述来，诗道几更变。骚些无遗声，汉魏起群彦。谢绝及宋沈，入眼已葱茜。颓波日东驰，李杜出而殿。当时多浑成，岂必事精鍊。云胡倡唐音，趍者若邮传。坐令诗道衰，花月动相眩。千载宛陵翁，惟我独歆羡。翁词最古雅，翁才亦丰赡。一代吟坛中，张主力不勌。遂使天地间，留此中兴卷。如何近代子，落落寡称善。纷纭较唐宋，甄取失良贱。无乃久浸淫，曾靡得真见。渺渺岁将夕，南来宛陵县。顿首升翁堂，松竹犹眷眷。感慨抚陈迹，江水一再奠。我心夙景仰，我学诚袜线。上想三百篇，斯境复谁荐。
宿杨干寺有先公题诗刻
作者：程敏政
朝代：明

先公曾此驻安车，屈指年光二十馀。老衲屡更新寺主，閒云长锁旧岩居。寻缘邂逅山中客，感昔摩挲石上书。寒雨画廊凝立久，不禁清泪湿衣裾。联镳来过远公房，一上高楼百虑忘。坐近虚檐同听雨，匕翻宿火自添香。上人作供时兼酒，学士谈禅欲借床。为报登临须早发，呼童乘夜理山装。
宿杨干寺有先公题诗刻·其一
作者：程敏政
朝代：明

先公曾此驻安车，屈指年光二十馀。老衲屡更新寺主，閒云长锁旧岩居。寻缘邂逅山中客，感昔摩挲石上书。寒雨画廊凝立久，不禁清泪湿衣裾。
宿杨干寺有先公题诗刻·其二
作者：程敏政
朝代：明

联镳来过远公房，一上高楼百虑忘。坐近虚檐同听雨，匕翻宿火自添香。上人作供时兼酒，学士谈禅欲借床。为报登临须早发，呼童乘夜理山装。
宿水西寺
作者：程敏政
朝代：明

匆匆行李欲趋朝，更向山中住一宵。野衲似惊来旧雨，舟人相庆得新潮。行分晓色钟初动，睡足春风酒半消。前路不堪为别处，浦云江树隔河桥。
宿河上岭入夜风雨大作
作者：程敏政
朝代：明

辞家已三日，夜泊苍山矶。遥看月仰瓦，星斗何依稀。玄云忽四合，黯尔灯无辉。孤眠觉有异，起坐披裳衣。长风挟雷电，雨若天瓢挥。万响凛不测，势恐孤篷飞。船头屡低昂，知是江波肥。移床避罅漏，客心转凄危。古云行路难，此语良不非。悄然百忧集，君父难两违。裁诗记所遭，胡宁不怀归。
宿溪西竹屋
作者：程敏政
朝代：明

束装已戒道，看竹来城隅。野性自成癖，路人从笑迂。力登山上亭，缓策沿晴湖。回首日西下，清宴仍相娱。引火试香鼎，挑灯开玉壶。但知客兴浓，不觉春宵徂。出门见星月，天籁闻笙竽。击节呼此君，为尔羁今吾。聊须借吟榻，卧我山泽臞。扰扰百年中，去就不可虞。留题岁寒社，莫遣丹青渝。
宿瀛东别业
作者：程敏政
朝代：明

先人有别墅，宛在瀛川曲。荏苒二十年，始此一停宿。裴？原野间，百感中自触。梨花积晴皓，杨柳纷众绿。一岁增几株，当时手栽木。白驹亦何驶，苍发忽半秃。缅怀古贤达，矌视不可复。岂无致主心，自审诚碌碌。君恩浩山海，不遣随窜逐。赁船走东南，日夜忧骨肉。矧兹墓台荒，奉扫未成卜。渺渺沧波长，悠悠白日速。明发城东门，低头愧林谷。
宿瀛东别业
作者：程敏政
朝代：明
体裁：古风

先人有别墅，宛在瀛川曲。荏苒二十年，始此一停宿。裴�原野间，百感中自触。梨花积晴皓，杨柳纷众绿。一岁增几株，当时手栽木。白驹亦何驶，苍发忽半秃。缅怀古贤达，矌视不可复。岂无致主心，自审诚碌碌。君恩浩山海，不遣随窜逐。赁船走东南，日夜忧骨肉。矧兹墓台荒，奉扫未成卜。渺渺沧波长，悠悠白日速。明发城东门，低头愧林谷。
宿芳村谢氏追和先公留题韵
作者：程敏政
朝代：明

树绕芳村路，山行复此过。人来伤旧雨，书法想元和。轩盖惭先世，林泉负宿疴。庭兰诸谢在，能诵昔时歌。
宿资胜寺与王文玙进士夜谈
作者：程敏政
朝代：明

载酒朝相过，论心夜未中。卧残禅室冷，谈彻讲堂空。香篆销轻缕，灯花落小红。好怀摅不尽，钟起院墙东。
宿迁早发
作者：程敏政
朝代：明

驿店萧萧雨落，水村喔喔鸡鸣。推枕偶然梦觉，沿河已有人行。
宿闵口毕氏三绝
作者：程敏政
朝代：明

山围华屋水当门，乔木森森绿护村。白雪调高人和寡，风流还待毕公孙。秀水城东学士阡，寸心常绕瓣香前。闻君当日曾相见，屈指流光二十年。方瞳炯炯发丝丝，每日山中赋采芝。有约未成同甲会，因君无限望云思。
宿闵口毕氏三绝·其一
作者：程敏政
朝代：明

山围华屋水当门，乔木森森绿护村。白雪调高人和寡，风流还待毕公孙。
宿闵口毕氏三绝·其三
作者：程敏政
朝代：明

方瞳炯炯发丝丝，每日山中赋采芝。有约未成同甲会，因君无限望云思。
宿闵口毕氏三绝·其二
作者：程敏政
朝代：明

秀水城东学士阡，寸心常绕瓣香前。闻君当日曾相见，屈指流光二十年。
寄于文远户侯
作者：程敏政
朝代：明

横经日日缀鹓班，致主无才独厚颜。追忆旧游春醉处，梦魂常绕歙州山。
寄于老千户
作者：程敏政
朝代：明

老去将军最好文，出群名字久相闻。几人识面窥春色，十载思归隔暮云。延客酒方应自制，游山诗韵好谁分。投瓜拟得琼瑶报，何日双鱼寄水濆。
寄休宁程上舍用显
作者：程敏政
朝代：明

当时名字到成均，便脱儒冠荷宠新。喜向家山开白社，懒随年少踏红尘。涧松有节真宜晚，庭草无心亦自春。好景念君行乐处，天涯多少宦游身。
寄华守正
作者：程敏政
朝代：明

百里江乡石路斜，东风相隔渺天涯。离人十载今何似，无限情悬孝子家。
寄坦侄
作者：程敏政
朝代：明

一从相别潞河头，回首风光已暮秋。知汝近来应念我，等閒谁伴竹林游。
寄墨与淳安新举子族孙文楷
作者：程敏政
朝代：明

玄霜新品出杉萝，驰赠名郎寄意多。听取染毫丹陛下，龙蛇飞影试如何。
寄大衍圣公
作者：程敏政
朝代：明

蒹葭曾倚玉，一别几经春。公爱鸥盟久，予劳雁字频。知音怀绿绮，染足愧红尘。不尽相思意，尼山远慰人。
寄孙挥使千户侯
作者：程敏政
朝代：明

辕门开近歙山阿，日日投壶事雅歌。养士渐能谙礼乐，逢时全不用干戈。梦长绕阙心何壮，住久随乡语半讹。犹记前时相别处，一丛车骑绕临河。
寄宋民表同知
作者：程敏政
朝代：明

德政犹传内翰名，又烦才子福山城。风前玉树材偏隽，雪后青松节更明。遗老望尘惊自慰，好山随路解相迎。无由缩地论今昔，凭仗南鸿一寄声。
寄寿文炳族侄四小诗并谢医药
作者：程敏政
朝代：明

医家有道说东垣，举世何人识病原。此事从来应属子，杏林春色满家园。胗脉已能工太素，谭玄尤解守中黄。便将花甲从头数，何必龙宫索异方。林下相随麋鹿群，一春多病思纷纷。参苓有药能投我，不废勤耕与售文。绿槐分影到堂东，人物犹存相国风。胜日有期开寿燕，沙溪春酒一尊同。
寄寿文炳族侄四小诗并谢医药·其一
作者：程敏政
朝代：明

医家有道说东垣，举世何人识病原。此事从来应属子，杏林春色满家园。
寄寿文炳族侄四小诗并谢医药·其三
作者：程敏政
朝代：明

林下相随麋鹿群，一春多病思纷纷。参苓有药能投我，不废勤耕与售文。
寄寿文炳族侄四小诗并谢医药·其二
作者：程敏政
朝代：明

胗脉已能工太素，谭玄尤解守中黄。便将花甲从头数，何必龙宫索异方。
寄寿文炳族侄四小诗并谢医药·其四
作者：程敏政
朝代：明

绿槐分影到堂东，人物犹存相国风。胜日有期开寿燕，沙溪春酒一尊同。
寄寿闵口毕处士
作者：程敏政
朝代：明

曾向沙村识隐君，高堂吟榻许平分。开尊夜向溪头雨，随步春看石上云。南极又开新寿算，北山谁勒旧移文。名门早晚腾孤凤，五色文章定出群。
寄平江总戎二绝
作者：程敏政
朝代：明

出门终日犯尘喧，致主无才愧掖垣。忽遇北风淮上雁，不胜清思绕东园。清口沙头一棹停，当时宾主最忘形。别来水石潇潇处，闻说新开四美亭。
寄平江总戎二绝·其一
作者：程敏政
朝代：明

出门终日犯尘喧，致主无才愧掖垣。忽遇北风淮上雁，不胜清思绕东园。
寄平江总戎二绝·其二
作者：程敏政
朝代：明

清口沙头一棹停，当时宾主最忘形。别来水石潇潇处，闻说新开四美亭。
寄扬州杨成玉太守鲍栗之同知
作者：程敏政
朝代：明

后土祠前约看花，北来寺口醉呼茶。别时已隔路千里，梦觉长惊天一涯。大府衣冠浑得意，上京炊爨乍成家。题诗无限停云意，南国西风雁影斜。
寄方轸隐君
作者：程敏政
朝代：明

徵书闻不到丘园，我亦年来厌世諠。何日与君同杖策，张公山下看江源。
寄浙江阎文振方伯李若虚宪副诸公
作者：程敏政
朝代：明

萍水重逢各壮颜，相留十日共乘閒。饮馀浙市新陈酒，阅遍吴城表里山。远意笑谈频入梦，久惭供奉乍归班。江湖廊庙心犹在，敢厕诸公伯仲间。
寄湖州王太守
作者：程敏政
朝代：明

故人相望隔吴兴，画舫青帘见未能。幸我身随莲社老，喜君名自柏台升。清朝事业群英在，前辈风流百感增。客里有诗凭递入，苕溪新水绿层层。
寄王而勉太守
作者：程敏政
朝代：明

亲舍分明紫翠间，梦魂无夜不南还。羁鸿远隔三千里，驽马空陪十二闲。乡思更深云梦泽，古诗谁继陆浑山。家书拟说贤明府，问俗时来一扣关。
寄王而勉太守
作者：程敏政
朝代：明

昔在山城暂得亲，一襟潇洒浩如春。通家谊欲兼师友，雅会情忘论主宾。南望不堪云碍眼，北来惟有月随身。等閒却爱听公议，藩省今思起旧人。
寄用礼汰万诸宗人
作者：程敏政
朝代：明

九衢尘涨拂朱颜，日日追趋紫禁班。却忆旧时吟啸侣，几回清梦落溪山。
寄衍圣公
作者：程敏政
朝代：明

阙里巍巍入望中，后生山仰意何穷。文光远烛奎星上，圣泽长随泗水东。崇德已隆昭代礼，象贤当有素王风。十年滥接葭莩契，寸札殷勤托便鸿。
寄衍圣公昆弟
作者：程敏政
朝代：明

不见王孙已数年，每过东兖即茫然。蒹葭自幸陪双玉，葩藻还能值几钱。良夜有情应下榻，薰风无计可停船。鱼笺一尺凭谁送，济水东流月渐圆。
寄贵溪致政高都宪
作者：程敏政
朝代：明

出处无心似白云，一身高洁四方闻。诛茅喜近张良宅，谏草惊传陆贽文。天上故人应渐少，山中新社约谁分。双鱼无限倾情处，番水东流未足云。
寄赠嘉兴丞
作者：程敏政
朝代：明

苕霅频年水利多，移官新宠向嘉禾。庭当雪后双松在，路及春前一棹过。久说老成堪佐令，早祈丰稔罢催科。馆甥无限驰情处，赠别言萎奈老何。
寄赠江西段大参同年
作者：程敏政
朝代：明

皂盖风行绝点埃，湛恩近自日边来。除书驿报新薇省，夹路人迎旧柏台。南郡去思随处见，西山晴色望中开。九重侧席夔龙选，他日还应简异才。
寄进士金溪尹黄硕夫
作者：程敏政
朝代：明

百年谭渡水声长，一郡犹传孝子黄。不为病躯亲药饵，定瞻遗像设椒浆。云礽又见承新宠，父老仍思立旧坊。坐想昼游真得意，青山乔木总生光。
寄邹镛
作者：程敏政
朝代：明

尚书幕下总能文，曾说邹阳最出群。此日相思空倚棹，暮天寥落见行云。
寄锡山秦处士七十
作者：程敏政
朝代：明

山中谁与乐尧年，白发新秋作寿筵。礼客情深茶胜酒，起家功重笔为田。鹊桥纵近宁需巧，鹤算能长不叩仙。雏凤暂归恩正洽，为君先赋大椿篇。
寄题婺源沙阳宗家二书院
作者：程敏政
朝代：明

泠泠梓水源，郁郁青山趾。中有两书堂，如鹄东西峙。为问作者谁，吾宗有先子。当其全盛时，纷纷集多士。弦诵出林樾，灯火照墟里。固将希圣贤，岂独事青紫。两雏得联升，家誉亦腾起。自从兵革来，家业已中燬。人民嗟久非，山川幸良是。云礽今复兴，白日盛桑梓。昂昂用泰君，志可延世美。朅来南山中，相从订家史。派分沙阳房，源共篁墩祀。乃知文庆深，流泽耿未已。堂构非侈观，诗书乃末技。绍述或有托，尔祖为不死。勉㫋君后人，藏修自兹始。野钱穷一卮，山行费双履。
寄题少华山
作者：程敏政
朝代：明

山房一日启云缄，此地分明隔圣凡。玄石似当天狗堕，玉峰元出鬼工劖。珠帘直下千寻瀑，翠锦齐张九叠岩。砂拂涧毛红簌簌，露垂仙掌碧巉巉。桥横羽盖留真迹，室贮丹经锁秘函。蜃气半空浮殿阁，銮声终夕度英咸。十洲暖雾薰瑶草，万壑天风响雪杉。封禅可无群后集，往来疑有百灵监。蛟龙在下今犹蛰，萝茑盘空古未芟。揽胜谁飞王令舄，凭高时见浙江帆。微生愧乏神仙骨，迩岁容抛学士衔。林下每回思却老，人间何许更忧谗。吟筇漫踏新芒屩，野服仍裁短葛衫。幽谷紫芝应最盛，便期明日荷长镵。
寄题蒋令君瑞芝亭
作者：程敏政
朝代：明

槁木中宵紫气生，天开佳兆动山城。累累不止荣三秀，节节真堪配九茎。羽客四求空按谱，豸冠频谪更知名。洵阳百里甘棠地，徵诏何时出帝京。
对月独酌
作者：程敏政
朝代：明

病来无酒兴，今夜忽清狂。却暑风何快，行空月正凉。鸡栖藏树稳，虫响出莎长。未觉吟身倦，呼奴更一觞。
寻梅径为许廷冕职方赋
作者：程敏政
朝代：明
体裁：七言律诗

老圃南通一径回，天寒初放陇头梅。野人竹外扶筇至，地主花前载酒来。短笛吹残江戍角，暗香飞度石城隈。晚晴记得归时路，海月昏昏照古苔。
寿乡人方轸
作者：程敏政
朝代：明

山堂开宴洞仙讴，六十年来未白头。隐处远追盘谷景，寿醅新泼练江流。丘园束帛期三老，甲第歌钟笑五侯。附鹤有诗应自此，蓬莱他日几添筹。
寿亚参吴文盛母夫人许氏七十
作者：程敏政
朝代：明

七十精神不用扶，庆辰须见雪盈颅。寿萱吐秀侵香鸭，慈竹连阴护酒凫。恩湛北堂重赐诰，瑞徵南极更张图。分藩有客归宁便，无限情申反哺乌。
寿仁里宗人景华时会统宗谱
作者：程敏政
朝代：明

谱刻初成不世珍，寿筵遥动满堂春。相门根柢瞻乔木，仁里光阴祝大椿。晚福渐看周甲子，仙方何用守庚申。持觞伐鼓从今始，莫愧康衢古逸民。
寿仙图寿顺天马汝才通判乃兄汝明
作者：程敏政
朝代：明

祈阊老者推黄发，京兆能官数白眉。瑞彩远随南极现，高情那愧北山移。黄钟律转知阳复，紫府图成与寿宜。看取凤雏昭世泽，不妨鸠杖乐期颐。
寿南山长老性空颂并序
作者：程敏政
朝代：明

我闻西方极乐囿，获登彼岸真非偶。三千大千诸佛子，中有一人无量寿。佛言我教本寂灭，有不是无无是有。汝寿无量何以故，一点光明终不朽。光明一点有明暗，白牛便向恒河走。无量寿者合掌言，我今不净亦不垢。跏趺坐阅人间世，不用寒山竹笤帚。南山长老有性空，五蕴一生能自守。南山有石解点头，试与对之相夘酉。针头之性空不空，大笑一声狮子吼。我观性空老不衰，本来面目无妍丑。朝暮一盂脱粟饭，五味筵中不挂口。春冬一领百衲衣，五色场中无掣肘。性空尔能不空性，六十年光不为久。无量寿者诵一声，甲了还丁子还丑。灯灯相续不空过，永作南山住山叟。我今已作逃禅客，问尔哑禅能答否。无无无量亦无寿，白莲社中桑落酒。无量寿佛何有哉，劝尔波罗饮三斗。
寿叶时显
作者：程敏政
朝代：明

佳辰开宴水云居，白发朱颜七十初。太华峰头仙致藕，小焦山下客停车。梅花破玉输春早，蓂荚留青报岁除。延寿想君家法在，不劳重检卫生书。
寿吴门蒋竹居九十进士县尹昂之父
作者：程敏政
朝代：明

银烛东风作上元，正看称寿客盈门。朱颜鹤发真人瑞，绣服乌纱称主恩。令尹才名分甲第，此君风节共丘园。佳龄满百浑閒事，膝下重摩几世孙。
寿周近仁稽勋乃尊
作者：程敏政
朝代：明

岁岁花朝与寿期，画堂晴日正舒迟。香风送暖吹斑鬓，绿酒摇光映白眉。遐算屡窥南极现，高情真笑北山移。知君有子堪怡老，勋部才名冠等夷。
寿喻君夫妇
作者：程敏政
朝代：明

喻君西江彦，美誉发兰芷。白首闺中人，和音协宫徵。相看六十年，岁月未云驶。儿孙森玉立，绕膝承甘旨。佳辰来众宾，拜手祝蕃祉。悠悠径菊黄，袅袅炉烟紫。居然尘壒中，双寿照图史。愿酌九酝觞，朱颜似童子。岁赋长生篇，家庆自今始。
寿山阳沈廷献处士八十
作者：程敏政
朝代：明

豆醅香里洞仙讴，春满酡容雪满头。淮上几人同击壤，海东今日又添筹。家邻节孝瞻徐子，世业文章重隐侯。漫道庆源开八帙，大椿曾拟八千秋。
寿岩寺方彦仁
作者：程敏政
朝代：明

高年从昔数方瞳，近识多君一笑中。六十健来堪走马，百千人里羡冥鸿。灵椿影荫庭心绿，竦桂香传盏面红。寿算不须盘甲子，古岩家世汉仙翁。
寿庆云侯母夫人八十
作者：程敏政
朝代：明

南极流辉彻绛霄，北堂称庆拥金貂。恩筵味足兼麟脯，寿曲声清叶凤箫。生值太平期百岁，教行长乐冠三朝。饮馀试阅瑶池景，慈竹凌寒独后凋。
寿意图为芜城王君怡晚追赋
作者：程敏政
朝代：明

仙人跨凤来匆匆，翱翔远自东溟东。手持一卷寿生箓，夭矫似是青华翁。紫绡衣轻止欲下，石洞上见桃花红。花间老人意閒雅，万里一瞬流云空。青苔净扫坐盘石，炯然秋水明双瞳。江乡旧号骑鹤里，浮名岂愿拘尘笼。清和天色雨初过，异境彷佛开冥濛。紫芝葳蕤得何许，石阑诘屈遥相通。小童煮茗？玉虹，小鬟奉果来香风。眼前花甲周可数，不惜一笑回春融。向平婚嫁久已毕，老年嬴得窥环中。丹砂倘见伏金鼎，白发肯使悲青铜。披图愿子得寿意，三山一闯蓬莱宫。
寿意图为芜城王君怡晚追赋
作者：程敏政
朝代：明
体裁：古风

仙人跨凤来匆匆，翱翔远自东溟东。手持一卷寿生箓，夭矫似是青华翁。紫绡衣轻止欲下，石洞上见桃花红。花间老人意閒雅，万里一瞬流云空。青苔净扫坐盘石，炯然秋水明双瞳。江乡旧号骑鹤里，浮名岂愿拘尘笼。清和天色雨初过，异境彷佛开冥濛。紫芝葳蕤得何许，石阑诘屈遥相通。小童煮茗�玉虹，小鬟奉果来香风。眼前花甲周可数，不惜一笑回春融。向平婚嫁久已毕，老年嬴得窥环中。丹砂倘见伏金鼎，白发肯使悲青铜。披图愿子得寿意，三山一闯蓬莱宫。
寿李侍御思承母
作者：程敏政
朝代：明

宝婺流辉启寿符，名郎承诏向三吴。萱花堂背春占鹊，柏树台端晓集乌。云绕旧家邻太岳，酒成新味似蓬壶。酡颜百岁知无恙，看取鸾封出帝都。
寿林宜人七十
作者：程敏政
朝代：明

闽海风光说上元，一时佳庆绕鱼轩。瑶池屡喜青鸾至，丹穴齐看彩凤鶱。寿羡几人跻耄耋，教行诸妇谨寒暄。晴霄万里瞻云意，并逐春风入故园。
寿查以华
作者：程敏政
朝代：明

弧南一星光烛空，堕地化作庞眉翁。静携白鹤抚玄鹿，杖舄来自东华东。此翁不见几千载，入眼谁谙旧丰采。香风吹上君子堂，晏岁忽惊春叆叆。君家累叶为清门，孝良不愧龙图孙。年登七十有馀乐，红尘一任惊涛奔。金家郎君美如玉，再拜升堂献新醁。绮筵冰玉重丹青，岁岁来听洞仙曲。
寿柳文范中书母
作者：程敏政
朝代：明

莘谏郎君人所贤，慈训由来非偶然。白头无愧柳家妇，朱颜一似瑶池仙。月俸遥分自京邸，春酒满斟供寿筵。题诗拜手致遐祝，鹤算从今开八千。
寿榆村宗人宗本
作者：程敏政
朝代：明

青山如画酒如泉，高会分明十载前。锦轴为君题寿句，便惊春色满榆川。
寿榆村宗老以顺义官七十九岁
作者：程敏政
朝代：明

人生难得古稀龄，况乃重看九度蓂。庆衍芝兰盈谢砌，义沾恩宠出尧庭。卷舒任我心何累，饮啖兼人体自宁。遐算定同师尚父，榆川山色共青青。
寿樊驸马母夫人
作者：程敏政
朝代：明

寿筵风景似丹丘，珠翟辉煌映白头。女士向来誇邺郡，帝甥今日数樊侯。庭晖影转蓂更朔，宫露香分菊恋秋。却指南山问东海，几时清浅报添筹。
寿歙义官王富祥
作者：程敏政
朝代：明

朱颜犹未点霜毛，甲子初周第一遭。丹臼笑人分药饵，绮筵随意醉松醪。承恩始觉衣冠胜，阅世宁知岁月劳。喜到贤郎称寿日，梅花如雪照江皋。
寿汊川宗人隆八十
作者：程敏政
朝代：明

古颜真似涧松苍，玉立还同野鹤长。当代仲车从耳瞆，有时弘景亦瞳方。小宗不愧端明谱，晚境仍题慎德堂。指日诏书优大老，为君先致九霞觞。
寿汪处士
作者：程敏政
朝代：明

明明丹颊映华颠，淅淅金风拂寿筵。清向客来茶当酒，严于家教笔为田。东篱赏记前三日，西伯徵期后十年。遥望芙蓉秋色里，仙人应有鹤书传。
寿汪文好
作者：程敏政
朝代：明

当年开社见南山，曾共从容一日閒。老我半生头已白，喜君五十鬓无斑。衣翻晴彩生春意，酒泻秋茎动醉颜。正欲登堂陪贺客，又随丹诏上朝班。
寿泰和王希诚七十
作者：程敏政
朝代：明

七十存斋叟，尚书一令孙。天开新寿域，人羡旧清门。荫子传家学，封君荷主恩。一阳初复候，佳气满芳尊。西江多逸老，季子独超群。仙授还丹诀，家藏说玉文。逢辰题甲子，阅世等烟云。想和长生曲，因风一寄闻。
寿潘贡士父
作者：程敏政
朝代：明

七帙行将近，祈年趁晚菘。称觞来野老，捧食拜溪童。玄发经霜白，酡颜映酒红。名郎归侍綵，佳气满吴中。
寿灵台郎吴英母九十
作者：程敏政
朝代：明

暖风开宴敞云屏，慈寿从今数百龄。盘诰紫鸾恩浩荡，传书青鸟意叮咛。北堂秀发宜男草，南极光躔婺女星。莫对绛人提甲子，五官声价重尧庭。
寿王济之侍讲乃尊令君
作者：程敏政
朝代：明

笑指灵椿寿域开，花封闻早赋归来。高堂乐我朱颜壮，宦海从人白发催。太史得名先五桂，晋公留祚启三槐。洞庭春色分驰贺，海屋添筹到几回。
寿祁门宗彦用仁七十
作者：程敏政
朝代：明

七十年华鬓未皤，寿觞行处客来多。五峰挺秀钟仙桂，一里常丰数善禾。世德正分忠壮谱，贤名宜入孝廉科。薰风为致长生曲，古调深惭击壤歌。
寿绩溪宗人景贵八十
作者：程敏政
朝代：明

双瞳如水雪垂肩，才及非熊应兆年。上世黑头曾入相，平生丹诀笑求仙。东风送暖开仁里，南极流辉落寿筵。从十到千应可数，为君先赋大椿篇。
寿肃州刘参将景昌七十
作者：程敏政
朝代：明

玉关人老得归来，绮席还从寿旦开。壮岁儿堪飞将选，几家甥似谪仙才。霜侵短发犹看剑，春溢酡颜更唤杯。愿作延州来季子，不须骑鹿向蓬莱。
寿致仕周二令先生
作者：程敏政
朝代：明

双瞳如月鬓如丝，林壑争迎海鹤姿。酿秫仙来长对酒，哦松人老只耽诗。渭滨尚父同高寿，洛下耆英会盛时。一曲长生千岁祝，才情深愧郢中词。
寿致仕学谕松坡王先生
作者：程敏政
朝代：明

青毡归老白头新，六十于今又七春。手摘晚蔬供斗酒，坐临秋水濯缨尘。三时适意松坡稿，百岁论文蔗境人。光动鲤庭增燕喜，豸冠持节正过闽。
寿致政谢都宪
作者：程敏政
朝代：明

都台清誉重三巴，解绶归来阅岁华。雪后松筠同寿域，山中泉石富生涯。一宵共睹长庚瑞，两日才看上巳花。遥望闽南歌戏綵，芝兰原出旧名家。
寿英国公母夫人
作者：程敏政
朝代：明

上公名爵冠勋贤，阿母高堂启寿筵。黄菊才过重九节，朱颜将及古稀年。诰封极品恩如海，曲度长生酒似泉。晚福定期增鹤算，蓬莱他日看桑田。
寿蒋封君
作者：程敏政
朝代：明

博闻高誉重南都，晴雪丝丝未满颅。恩露远分新赐诏，寿星光射旧悬弧。登龙志已输强子，奠雁心无愧义夫。遐算不须誇降岳，蒋山高姓恰相符。
寿襄城侯李公
作者：程敏政
朝代：明

绮席纷纷集玳簪，中秋华旦喜重临。朱颜早带封侯骨，素履长悬体国心。阃外旧劳书太史，郢中新曲奏佳音。相期不用金丹诀，仙李根培雨露深。
寿邳州致仕都督韩公八十
作者：程敏政
朝代：明

纳节归来二十秋，丹心犹在雪盈头。口传豹略勋名远，身赐龙衣宠眷优。寿域拟过周尚父，辕门相近汉留侯。贤郎接武先诸将，新总军储十万舟。
寿锦衣鲁宣百户母八十兼受封
作者：程敏政
朝代：明

禁卫才名羡鲁侯，诰颁新轴锦盘虬。恩封不比寻常庆，慈寿将临八十秋。鹤酝屡尝春拂面，翟冠初上雪盈头。显扬有子身仍健，海屋遥添第几筹。
寿鞠
作者：程敏政
朝代：明

有寿者鞠，其色孔黄。月日维九，荐此令芳。有寿者鞠，其味孔甘。和以醇酒，礼庭燕酣。诞是花辰，维泌焦父。异世同生，曾大二祖。维泌焦父，子为从臣。有来恩纶，及是花辰。永言礼庭，鞠本坚好。载植载培，对尔寿考。永言礼庭，鞠蘤滋蕃。积庆开先，宜尔孙玄。
将发值雨柬同游者
作者：程敏政
朝代：明

戒严同作看山行，寒雨萧萧欲败盟。肯为移文回俗驾，直须钟鼓报新晴。千峰尽洗供开画，百涧争流待濯缨。奇兴不忧霜径险，促装先赋一诗成。
将进酒
作者：程敏政
朝代：明

安汉公，将进酒，蝮蛇蜿蜒持在手。未央宫中日将酉，一杯才入君王口。六宫便作招魂啼，太后朝来号王母。君不见申氏子，伶其身，内庭侍宴将及晨。坐中起为寿，刃此手足亲。申氏子，长眉颦，夺取一吸如饮醇。肝脑不惜涂宫裀，吁嗟此意宁求伸。不忍他人害兄弟，何况自己忘君臣。安汉公，非得计，四海孤身葬无地。早知今日反羞伶，何似当初莫称帝。
小儿弥月承罗洗马饷鹤歌以答之
作者：程敏政
朝代：明

仙禽一夕乘风至，清气朝来满庭次。见客驯然了不惊，学舞时时鼓双翅。丹砂入顶色犹浅，一声更有凌云思。我家生男一月馀，每遇高人出相示。皆云骨相如长郎，坐上啼声已堪试。犀钱玉果竞相投，随俗惟应悦姬侍。司经大夫公远后，辍自润笔来相贽。谓此鹤龄千岁长，眼中定欲徵君嗣。大夫久作瀛洲仙，许我平生可同志。顶砂疑是鹤前身，令器而今已三四。松阴永日相和鸣，螽羽开祥岂无自。乃知此鹤最宜人，茅君本号还丹使。山鸡野鹜竟何有，大笼满贮长安肆。中年不顾縻好爵，看鹤生孙乃吾事。两郎他日弄雏成，再拜还酬大夫赐。
小女以乙巳岁腊月八日生与予生辰隔一日人以为奇至弥月之旦予适署左春坊印百晬之旦又有赐诰之荣人益以为不偶因请于母夫人小字之曰恩姐并赋一诗简尚宝锦衣二贤舅及宫簿弟以私识喜不足为外人道也
作者：程敏政
朝代：明
体裁：七言律诗

弥月佳徵见一回，庆从百晬更相催。青坊史送金章到，玉陛恩颁紫诰来。乳媪解惊风骨异，慈亲赢得笑颜开。况于阿父连生日，岁岁劳添煖寿杯。
小女以乙巳岁腊月八日生与予生辰隔一日人以为奇至弥月之旦予适署左春坊印百晬之旦又有赐诰之荣人益以为不偶因请于母夫人小字之曰恩姐并赋一诗简尚宝锦衣二贤舅及宫簿弟以私识喜不足为外人道也
作者：程敏政
朝代：明

弥月佳徵见一回，庆从百晬更相催。青坊史送金章到，玉陛恩颁紫诰来。乳媪解惊风骨异，慈亲赢得笑颜开。况於阿父连生日，岁岁劳添煖寿杯。
小憩三宝寺寺碑乃黄秋江处士立蔡国公张圭书
作者：程敏政
朝代：明

何代精严境，门当水阁虚。烟迷黄叟宅，云锁蔡公书。田舍春声在，人家劫火馀。不堪山下路，横木碍肩舆。
小斋初成喜承之彦夫天爵敬之师鲁踵至值冬霖累日不止举酒相属以来雨名吾斋分得蓬字
作者：程敏政
朝代：明

背起茅堂曲径通，故人连喜一尊同。闭门十日惊新雨，下榻千年愧古风。芸几近窗山翠湿，竹篱遮院市尘空。巢居莫忘论心处，多少泥涂叹转蓬。
小景便面
作者：程敏政
朝代：明

水边芳草绿茸长，石畔新蕉凤尾香。满目化机谁解领，掀髯应不为诗忙。
小李将军岳阳楼景
作者：程敏政
朝代：明

岳阳图迹重兼金，尺素何人手更临。瓦布蛛丝凭错综，山呈螺黛欲浮沈。气蒸波撼中唐句，后乐先忧一范心。閒指画阑揩病目，卧游情共楚云深。
小诗六绝寄黟县汪令君 其一 奉赠
作者：程敏政
朝代：明

县组遥持入万山，棠阴俄觉颂声间。直应小试牛刀手，鹓鹭终归玉笋班。
小诗六绝寄黟县汪令君 其三 谢惠麻姑酒
作者：程敏政
朝代：明

分惠霜罂手自开，便惊春色逼人来。笺题重有麻姑字，添作高堂献寿杯。
小诗六绝寄黟县汪令君 其二 谢青目寄庄
作者：程敏政
朝代：明

售文宁足买山钱，多幸邻封受许田。何日解簪归栗里，相随遗老颂丰年。
小诗六绝寄黟县汪令君 其五 谢惠及第坊三大字
作者：程敏政
朝代：明

华扁烦君远寄将，溪藤犹带墨花香。行人拭目知多少，蓬荜从今倍有光。
小诗六绝寄黟县汪令君 其六 阻雨不得诣谢
作者：程敏政
朝代：明

秋水遥添一丈强，朝天相趁理行装。春霖如此难为别，咫尺黟川万里长。
小诗六绝寄黟县汪令君 其四 谢过访
作者：程敏政
朝代：明

萧萧门巷驻官轺，几日春泥雪半消。壶马酒筹劳款坐，欲将风致写生绡。
小诗六绝寄黟县汪令君·奉赠
作者：程敏政
朝代：明

县组遥持入万山，棠阴俄觉颂声间。直应小试牛刀手，鹓鹭终归玉笋班。售文宁足买山钱，多幸邻封受许田。何日解簪归栗里，相随遗老颂丰年。分惠霜罂手自开，便惊春色逼人来。笺题重有麻姑字，添作高堂献寿杯。萧萧门巷驻官轺，几日春泥雪半消。壶马酒筹劳款坐，欲将风致写生绡。华扁烦君远寄将，溪藤犹带墨花香。行人拭目知多少，蓬荜从今倍有光。秋水遥添一丈强，朝天相趁理行装。春霖如此难为别，咫尺黟川万里长。
小金山
作者：程敏政
朝代：明

千尺波心得异观，水云中锁碧㠝岏。蛟龙宅近蟠根久，鹳鹤巢危堕影寒。白社可能专佛印，红尘曾不了渔竿。他时浮玉论形胜，拟酹山灵说二难。
小饮于乔谕德家与曰川联句
作者：程敏政
朝代：明

退直思乘半日閒，偶因高会误跻攀。苏家斗酒真需客，谢氏诸郎更解颜。一醉隔宵非有约，十年鸣玉幸联班。相逢莫便腾归骑，此意更深且未悭。西城邂逅一尊同，主客相忘有古风。春满户庭宫柳近，风清苑路市尘空。醉呼席上烧红烛，坐待墙头过碧筒。为语诗奚莫相笑，漏声初杀禁垣东。候客儿童预扫门，登堂忽已具盘飧。一时谈笑风生麈，竟日淹留月到轩。行止百年真有数，醉醒吾辈可无论。海天回首轻阴散，犹有高情在掖垣。
小饮于乔谕德家与曰川联句·其一
作者：程敏政
朝代：明

退直思乘半日閒，偶因高会误跻攀。苏家斗酒真需客，谢氏诸郎更解颜。一醉隔宵非有约，十年鸣玉幸联班。相逢莫便腾归骑，此意更深且未悭。
小饮于乔谕德家与曰川联句·其三
作者：程敏政
朝代：明

候客儿童预扫门，登堂忽已具盘飧。一时谈笑风生麈，竟日淹留月到轩。行止百年真有数，醉醒吾辈可无论。海天回首轻阴散，犹有高情在掖垣。
小饮于乔谕德家与曰川联句·其二
作者：程敏政
朝代：明

西城邂逅一尊同，主客相忘有古风。春满户庭宫柳近，风清苑路市尘空。醉呼席上烧红烛，坐待墙头过碧筒。为语诗奚莫相笑，漏声初杀禁垣东。
小饮承天寺为沈启南题林和靖二帖上有谢安抚印记
作者：程敏政
朝代：明

咸平处士骨已稿，尺素谁传双鲤鱼。宝藏尚有安抚印，遗藁元无封禅书。人清并遣乌亦好，字劲宛得梅之馀。东风古寺拭卷目，想像西湖云水居。
尚书谢大韶先生哀挽
作者：程敏政
朝代：明

文章座主大司空，晓梦惊随逝水东。汗竹香生良史墨，宫花尘拂状元红。英魂彷佛陪仙驭，恤典分明感圣衷。丹旐素舆攀送地，不胜清泪落西风。
尤美山房
作者：程敏政
朝代：明

新筑幽居扫翠岚，望中林壑胜西南。题名借得欧公语，留与渔樵作美谈。
尹亚卿家饮散用韵二首一读景帝谥议一谢盛筵 其一 读谥议
作者：程敏政
朝代：明

天赋宗贤拨乱才，八方威命响新雷。衮衣立受东朝命，玉辇迎从北地来。九庙有灵知孝友，百年无力报奸回。今皇盛德嗟何极，一纸虹光烛夜台。
尹亚卿家饮散用韵二首一读景帝谥议一谢盛筵 其二 谢盛筵
作者：程敏政
朝代：明

胜日叨陪玉署才，绮筵箫鼓沸晴雷。宫壶尚足传杯用，堂食初分入馔来。拂座面惊春色动，联镳身带夕阳回。题诗欲尽留连意，长句无能效柏台。
尹亚卿家饮散用韵二首一读景帝谥议一谢盛筵·读谥议
作者：程敏政
朝代：明

天赋宗贤拨乱才，八方威命响新雷。衮衣立受东朝命，玉辇迎从北地来。九庙有灵知孝友，百年无力报奸回。今皇盛德嗟何极，一纸虹光烛夜台。胜日叨陪玉署才，绮筵箫鼓沸晴雷。宫壶尚足传杯用，堂食初分入馔来。拂座面惊春色动，联镳身带夕阳回。题诗欲尽留连意，长句无能效柏台。
尹先生入阁有诗次韵
作者：程敏政
朝代：明

云鹏遥转自天池，铃索铮然夜已知。相业待谁参燮理，圣心从昔警艰危。三江丰采无双士，两汉丝纶绝妙词。坐致太平真易得，可容桃李借春熙。六街欢动马蹄灰，共报先生入相来。兼傅青宫需大老，赞元黄阁藉英才。琪花瑞兆秋成稔，璧宿光腾夜色开。二十二年门下士，独惭疏劣负欧梅。
尹先生入阁有诗次韵·其一
作者：程敏政
朝代：明

云鹏遥转自天池，铃索铮然夜已知。相业待谁参燮理，圣心从昔警艰危。三江丰采无双士，两汉丝纶绝妙词。坐致太平真易得，可容桃李借春熙。
尹先生入阁有诗次韵·其二
作者：程敏政
朝代：明

六街欢动马蹄灰，共报先生入相来。兼傅青宫需大老，赞元黄阁藉英才。琪花瑞兆秋成稔，璧宿光腾夜色开。二十二年门下士，独惭疏劣负欧梅。
尼山高一首寿阙里孔公伯处士
作者：程敏政
朝代：明

尼山高，高嶙峋，千年孕此大圣人。圣人一去圣泽新，云礽玉树何振振。公伯先生号贤者，韦布不沾京洛尘。生时分值祖庭桧，荏苒于今六十春，苍髯势欲凌秋旻。朔风吹地才一日，先生笑坐开芳辰。戏綵儿孙行绕身，携壶陆续来亲宾。崧高一纸驰献寿，知有内翰联佳姻。新诗在眼酒入唇，先生陶然岸乌巾。家山乔木色不改，百岁愿作无怀民。
山寺听雨限韵联句
作者：程敏政
朝代：明

寻幽过野寺，烟树迷蓝舆。忽惊新雨至，坐遣羁怀舒。因之洗烦燠，起听风檐虚。枕边气萧爽，为我清尘裾。岩花惊夜落，径草思春锄。跳珠卷荷净，鸣漏穿棚馀。寒声度纱幌，入竹还徐徐。林鸠苦未足，秧马今何如。连床续旧约，岂似古城疏。挑灯欲忘寐，离思谁怜渠。渔舟趁潮远，衲子收帘初。深杯一志喜，载摘园中蔬。
山斗宗人汝翼率族众燕予于世忠行祠是日雨山斗以其所居之前有山如覆斗形故名
作者：程敏政
朝代：明

世忠祠下绮筵开，一族相驩重我来。别久漫论新旧雨，情长难尽浅深杯。好山覆斗全胜画，乔木凌云不易栽。胜地百年今未启，后生当有出群材。
山水小画二首为张尚相题
作者：程敏政
朝代：明

山色青于染，松阴扫未开。水边芳草地，才见两人来。危坐秋林下，翛然古意生。山风吹耳净，幽绝涧泉声。
山水小画二首为张尚相题·其一
作者：程敏政
朝代：明

山色青于染，松阴扫未开。水边芳草地，才见两人来。
山水小画二首为张尚相题·其二
作者：程敏政
朝代：明

危坐秋林下，翛然古意生。山风吹耳净，幽绝涧泉声。
山臞
作者：程敏政
朝代：明

宦途长忆旧山薇，名迹无劳问是非。稽古例应吾辈瘠，匡时天遣福人肥。手栽紫朮堪供酒，体称青荷欲制衣。循吏嘱君三十载，却从遗老试松围。每于山泽爱儒仙，貌瘦心腴事果然。露饱枯肠尘外客，雪清吟骨匣中贤。羲经笔录三分注，膳谱囊封十字缠。他日浮丘堪问道，一箪容与鹤分田。
山臞·其一
作者：程敏政
朝代：明

宦途长忆旧山薇，名迹无劳问是非。稽古例应吾辈瘠，匡时天遣福人肥。手栽紫朮堪供酒，体称青荷欲制衣。循吏嘱君三十载，却从遗老试松围。
山臞·其二
作者：程敏政
朝代：明

每于山泽爱儒仙，貌瘦心腴事果然。露饱枯肠尘外客，雪清吟骨匣中贤。羲经笔录三分注，膳谱囊封十字缠。他日浮丘堪问道，一箪容与鹤分田。
岳王墓再赋一首
作者：程敏政
朝代：明

南渡宗贤力相秦，不辞降表便称臣。青衣空作还家梦，金字频追出塞人。乱国已遭三寸舌，封王何益九原身。渔郎似识英雄恨，日对孤坟理钓纶。
峄山歌
作者：程敏政
朝代：明

行人朝行峄山下，山色凌寒翠堪把。秀峰斗绝倚穹霄，复岭蜿蜒走平野。路傍岩石亦崄巇，上似熊罴下牛马。征夫为我一一言，数十残碑尚堪打。不知何代帝王来，驰道犹存古砖瓦。灵湫一眼透山巅，时有风雷起长夏。土老能占絮帽云，刻日甘霖应时洒。于中胜境难具论，洞府多藏石尊斝。入眼方知造化工，披图始觉丹青假。蹇予素乏尘中缘，最是平生爱山者。驱驰未暇一登临，浩荡襟怀向谁泻。思将短曲慰山灵，安得长才继骚雅。
崔孝妇葑门朱存理求赋
作者：程敏政
朝代：明

纷纷勃溪者，惊此孝姑名。刲股和羹进，捐钗卜地成。清河垂世范，吴郡有乡评。抚卷三兴叹，周王化已行。
巡按赵侍御招饮宪台清风亭
作者：程敏政
朝代：明

百舌声中春意深，小亭随步晚登临。千年胜地姑苏志，一代清风御史箴。傲岁花如图上见，乐池鱼向镜中沈。论文雅会匡时语，不觉残阳转树阴。
左时翊大参约出清波门饮石屋寺遂至水籥烟霞二祠次李若虚宪副韵四首
作者：程敏政
朝代：明

山行随处酒旗斜，风逼轻阴水漾沙。抱岫岚光疑失路，出墙春色喜逢花。武林佳胜当三月，文苑风流会一家。此别相思重回首，迢迢清梦隔京华。何代龙潜屋后峰，堑崖穿破碧重重。风云变化应难测，头角峥嵘岂易逢。新度开山祗树绕，旧游题字薜萝封。奇观一日忘归晚，侧耳高城已暮钟。何处令人俗可医，偶穿脩竹赴幽期。水从鬼窟鸣双玉，山自灵峰转一枝。便觉管弦声涴耳，共随猿鸟立移时。颠崖象石常相近，幻色潮音两斗奇。入山无处觅新茶，深洞翻疑散宝花。何代神功初辟地，一时僧梵偶成家。上方坐见潮生浦，归路谁看树隔霞。春尽江南惊暴热，拟将纨扇拂轻纱。
左时翊大参约出清波门饮石屋寺遂至水籥烟霞二祠次李若虚宪副韵四首·其一
作者：程敏政
朝代：明

山行随处酒旗斜，风逼轻阴水漾沙。抱岫岚光疑失路，出墙春色喜逢花。武林佳胜当三月，文苑风流会一家。此别相思重回首，迢迢清梦隔京华。
左时翊大参约出清波门饮石屋寺遂至水籥烟霞二祠次李若虚宪副韵四首·其三
作者：程敏政
朝代：明

何处令人俗可医，偶穿脩竹赴幽期。水从鬼窟鸣双玉，山自灵峰转一枝。便觉管弦声涴耳，共随猿鸟立移时。颠崖象石常相近，幻色潮音两斗奇。
左时翊大参约出清波门饮石屋寺遂至水籥烟霞二祠次李若虚宪副韵四首·其二
作者：程敏政
朝代：明

何代龙潜屋后峰，堑崖穿破碧重重。风云变化应难测，头角峥嵘岂易逢。新度开山祗树绕，旧游题字薜萝封。奇观一日忘归晚，侧耳高城已暮钟。
左时翊大参约出清波门饮石屋寺遂至水籥烟霞二祠次李若虚宪副韵四首·其四
作者：程敏政
朝代：明

入山无处觅新茶，深洞翻疑散宝花。何代神功初辟地，一时僧梵偶成家。上方坐见潮生浦，归路谁看树隔霞。春尽江南惊暴热，拟将纨扇拂轻纱。
巫山高
作者：程敏政
朝代：明

十二峰头云似絮，十二峰下翻盆雨。朝朝暮暮雨复晴，不知谁是阴晴主。中有美人高髻鬟，神宫杳杳居深山。人间有路不可往，云屏雾障愁跻攀。怀王夜宿无人共，忽有山灵入幽梦。醒来不见意中人，但觉阳台曙光动。侍臣宋玉多才名，高唐一赋深有情。自言亲到巫山里，美人再会如平生。云雨当年只如此，襄王却是无名子。后人不解真是非，误把遗迹著诗史。巫山高，高嶙峋，楚宫花木今几春。何时倚棹危峰下，一吊襄王父与臣。
己酉六月二日初至南山
作者：程敏政
朝代：明

决决溪流浅带村，层层山色翠当门。水边林下青莎地，今日重来试屐痕。六月凉生白苧袍，不知人世畏途劳。自惊何福堪消此，一路松风响翠涛。
己酉六月二日初至南山·其一
作者：程敏政
朝代：明

决决溪流浅带村，层层山色翠当门。水边林下青莎地，今日重来试屐痕。
己酉六月二日初至南山·其二
作者：程敏政
朝代：明

六月凉生白苧袍，不知人世畏途劳。自惊何福堪消此，一路松风响翠涛。
希仁宗贤来自泾适春霖不已三月二日稍霁遂同至南山小酌时古林黄世瑞与俱
作者：程敏政
朝代：明

几日春霖出未能，溪园新霁兴堪乘。鸠憎个个鸣当屋，麦喜家家绿覆塍。古渡唤舟烦野老，花辰开宴得良朋。青山入望多佳处，杖策何时约共登。
帕一方为汪廷器母陈孺人八帙之贺物虽甚薄然其中有福寿字共三十数祝望之意则有在也
作者：程敏政
朝代：明

转枝花里织文多，持捧高堂愧绮罗。福寿共成三十字，凭人添入庆生歌。
席上限韵
作者：程敏政
朝代：明

野寺重来迹未陈，一尊同此惜馀春。烟中杵臼蓬壶近，雨后溪山罨画新。客纵好怀催令急，天分奇料入诗频。晚归无带堪留镇，却愧当年玉署人。
常州饮廉伯家
作者：程敏政
朝代：明

舟到毗陵晚不移，相留曾是十年期。坐间总说江南乐，别后应悬冀北思。夜酌不知更已换，春城偏与月相宜。归来忽记豪吟处，稍觉閒情似往时。
帽岛笼烟为尹性之御史赋
作者：程敏政
朝代：明

一山突起圆且卓，两山夹峙如展角。俨然唐制落丹青，秀出天工谢雕琢。故家庭户对山启，入眼分明不盈握。烟际时笼翠霭深，风前肯受黄尘浊。颇疑巨灵发其祥，往往圭璋蕴奇璞。主人似出尹吉甫，拄笏无嫌往来数。豸冠相峙两相高，十载威名动山岳。朅来笑踏尘网中，猿鸟惊违几弦朔。山容彷佛入幽梦，世味炎凉听谁学。湘鬟渺渺镜难匀，笠泽茫茫缨可濯。地因人胜古则然，愧乏高吟寄绵邈。愿取重占披絮云，一日甘霖沛新渥。
并蒂莲和青溪学士韵四首
作者：程敏政
朝代：明

当时仙种出吴宫，罗绮香生水殿风。何似一尊文会乐，坐令千古俗缘空。不须纨扇遮红颊，拟剪绯罗挂碧筒。胜赏此回应第一，几家残绿漫丛丛。疑是双娥下渚宫，凌波微动一帘风。霞翻叠縠湘裙重，月射连珠汉佩空。乐队临池催羯鼓，酒筹当席转牙筒。奇观欲藉丹青手，貌取东轩锦绣丛。秋浦新声欲换宫，采菱歌彻藕花风。小池漫拟江南乐，绝品能令冀北空。娱赏酒凭螺当爵，催妆诗遣鹤输筒。主人莲社真开约，车马屯门定几丛。彷佛移根自蕊宫，正宜吟赏对西风。却怜多病身难出，未觉诸君酒易空。诗愧才情翻蜀绮，瘦馀肌骨等湘筒。明年倘带看花福，自挈壶觞坐绕丛。
并蒂莲和青溪学士韵四首·其一
作者：程敏政
朝代：明

当时仙种出吴宫，罗绮香生水殿风。何似一尊文会乐，坐令千古俗缘空。不须纨扇遮红颊，拟剪绯罗挂碧筒。胜赏此回应第一，几家残绿漫丛丛。
并蒂莲和青溪学士韵四首·其三
作者：程敏政
朝代：明

秋浦新声欲换宫，采菱歌彻藕花风。小池漫拟江南乐，绝品能令冀北空。娱赏酒凭螺当爵，催妆诗遣鹤输筒。主人莲社真开约，车马屯门定几丛。
并蒂莲和青溪学士韵四首·其二
作者：程敏政
朝代：明

疑是双娥下渚宫，凌波微动一帘风。霞翻叠縠湘裙重，月射连珠汉佩空。乐队临池催羯鼓，酒筹当席转牙筒。奇观欲藉丹青手，貌取东轩锦绣丛。
并蒂莲和青溪学士韵四首·其四
作者：程敏政
朝代：明

彷佛移根自蕊宫，正宜吟赏对西风。却怜多病身难出，未觉诸君酒易空。诗愧才情翻蜀绮，瘦馀肌骨等湘筒。明年倘带看花福，自挈壶觞坐绕丛。
幼幼堂歌为越中朱廷用先生赋
作者：程敏政
朝代：明

幼幼堂上春如海，幼幼堂下多兰茝。堂中老人发垂雪，朱颜不共年华改。清晓开门人请药，午夜篝灯诊危弱。尘埃风雨不自知，老人活婴心始乐。人言此翁非药叟，经史寻常不离手。邵家数学穷奇偶，白傅诗篇谢花柳。堪舆上扣青囊翁，穷妙还思河上公。平生辨博人所羡，同姓绰有丹溪风。我识此翁深，人识此翁浅，翁心不逐时情转。义气分明薄轩冕，汉庭一日复古典，孝廉有科当中选。重翁不独医之良，爱翁不觉歌声长。幼幼堂，寿且康，幼幼之名传四方。
广人黄昊久客于外夜梦二亲自写其像号其堂永思其父尝为主簿
作者：程敏政
朝代：明

细草双坟隔几春，天涯回首泪沾巾。凄凉死别空成梦，想象生容自写真。岭峤飞云时出岫，沧溟流水任扬尘。伤心莫遣成衰落，不负庭闱在立身。
广平王同守原常治水底绩卷
作者：程敏政
朝代：明

一宵水决漳河冲，鲸波突下驱雷风。划然蚀出贾村口，联堤属堰如飞蓬。城门昼闭人反走，四顾已作冯夷宫。贰车王公智且勇，拯溺坐遣舟车通。行人拔济免鱼腹，公仓保护留陈红。秪馀决口水如故，屡塞屡坏愁民穷。民言必得贰车往，上官委牒来匆匆。王公一念通昊穹，单骑直抵漳河东。左畚右锸万众集，指呼中坐如元戎。先疏下土杀水势，巨楗却捣奔流中。土黏石砌完且固，十里隐隐拖晴虹。几年泛滥一朝去，入眼似觉沧溟空。施工次第在方寸，旁观束手真吴蒙。挽牛未数百步洪，射蛟不用千钧弓。跨岸长桥复绵亘，绕坻嘉木还青葱。膏腴可佃六千顷，官租遮莫忧难充。马前加额来田翁，道上拍手歌村童。神龙庙下磨巨石，太史执笔书成功。埭称召伯可专美，堤号苏公谁长雄。我家中寓瀛海郡，北方水患恒忡忡。考图按谱多旧迹，坐视孰肯劳其躬。假令稍费疏筑工，斩地即挽凶为丰。临风抚卷三叹息，惠政安得千王公，呼呜惠政安得千王公。
广陵驿下与表兄林文秀仓使夜酌
作者：程敏政
朝代：明

二十四桥春草平，月明依旧满芜城。繁华百代底须问，邂逅一尊无限情。去国浪传金马客，倚楼谁送玉箫声。孤帆又作江南别，坐听船签报五更。
庆孙锦衣瓒
作者：程敏政
朝代：明

世将家声蔼帝都，老成还拜执金吾。由来宠数逢千载，久有才名敌万夫。仙仗扈行朝佩剑，宫城宿卫夜分符。他时看取勋猷盛，会续麒麟阁上图。
庆宣和 其一 行住坐卧卷
作者：程敏政
朝代：明

银屏金屋逞骄奢。利锁堪嗟。杏花村落酒中赊。行些。行些。
庆宣和 其三 行住坐卧卷
作者：程敏政
朝代：明

香车宝马洛阳街。满面尘埃。芙蓉秋水钓鱼台。坐来。坐来。
庆宣和 其二 行住坐卧卷
作者：程敏政
朝代：明

三边玉帐拥雕戈。汗马奔波。竹篱茅舍小行窝。住么。住么。
庆宣和 其四 行住坐卧卷
作者：程敏政
朝代：明

五更风雪候趋朝。玉漏迢迢。纸窗明月上梅梢。睡著。睡著。
庆宣和·行住坐卧卷
作者：程敏政
朝代：明

银屏金屋逞骄奢。利锁堪嗟。杏花村落酒中赊。行些。行些。三边玉帐拥雕戈。汗马奔波。竹篱茅舍小行窝。住么。住么。香车宝马洛阳街。满面尘埃。芙蓉秋水钓鱼台。坐来。坐来。五更风雪候趋朝。玉漏迢迢。纸窗明月上梅梢。睡著。睡著。
庆志仁李处士六十
作者：程敏政
朝代：明

花甲将周第一巡，高堂先拟庆生辰。千年瑞应庭前鹤，双桂香联席上珍。练水屏山娱晚节，木公金母是前身。遥知宾客称觞处，綵服光摇石涷春。
庆成宴与明中舜咨联句和韵
作者：程敏政
朝代：明

赐筵初及试灯时，一日风云会殿墀。天静漏传金箭迥，晓寒春上玉颜迟。羽林扈跸环千骑，宗伯垂绅正九仪。胡越一家同献寿，八方谁道路多岐。
庆成宴后有作
作者：程敏政
朝代：明

郊宴分行仰圣颜，暖风韶乐五云间。贤豪屡见新前席，蹇劣宜归旧从班。觞饮帝教沾醉出，簪花人羡戴春还。常饕尚食曾何益，驽马空陪十二闲。
庆赵竹溪先生子登科兼有弄璋之喜
作者：程敏政
朝代：明

鹊声频送喜，佳气集高门。桂籍初登子，兰阶更得孙。极知天有意，谁谓善无根。多少归田乐，相期颂达尊。
应文贞典宝有葡萄便面檀香为骨意甚爱之因赋一绝
作者：程敏政
朝代：明

马乳累累紫蔓长，折枝疑带露华凉。等閒入手微风起，并作栴檀一味香。
庚戌元日县中随例望阙行礼因思旧岁是日方在清化寺守冻感时抚躬率然赋此
作者：程敏政
朝代：明

去年借榻眠萧寺，节候惊心感逐臣。今岁挈家还故里，溪山容我作閒人。梦回桑下馀三宿，兴到梅边又一春。鹄立县衙还自幸，得随簪笏望枫宸。
庚戌正月廿二日偶至率溪书院有作与族侄文杰曾杰
作者：程敏政
朝代：明

一堂开近水云矶，四面波光翠作围。吞墨巨鱼应识字，入帘幽鸟亦忘机。饮便酒色漙清露，坐爱书声送落晖。闻说芙蕖花更好，秋来相约制荷衣。
度扶车岭将至大坂寄汪希颜佥宪
作者：程敏政
朝代：明

九仞峰头一线陉，东风残雪尚冥冥。泉声可入宫商谱，山色真开紫翠屏。族数程汪今共盛，路当休婺此分停。一言鸡黍能成约，宾主谁当眼倍青。
庭梅盛开与施秋官黄司训联句三首
作者：程敏政
朝代：明

先春元是百花魁，历尽冰霜暖自回。冷艳不虞蜂见妒，清标应许鹤相陪。心中夙负调羹具，眼底终惭作赋才。愿与松筠结三友，罗浮山月待重来。几年京国梦梅花，香影真宜退士家。兴动巡檐频索笑，吟成煮雪一烹茶。向来红紫浑无赖，此去孤高讵有涯。颇觉逋仙心太苦，相看赢得鬓双华。一日花神遇赏音，岁寒于此见天心。阁杯且论閒边易，对雪谁声谱外琴。佳实终为商鼎用，暗香不许汉宫吟。山堂从尔增高价，杜老何须策蹇寻。
庭梅盛开与施秋官黄司训联句三首·其一
作者：程敏政
朝代：明

先春元是百花魁，历尽冰霜暖自回。冷艳不虞蜂见妒，清标应许鹤相陪。心中夙负调羹具，眼底终惭作赋才。愿与松筠结三友，罗浮山月待重来。
庭梅盛开与施秋官黄司训联句三首·其三
作者：程敏政
朝代：明

一日花神遇赏音，岁寒于此见天心。阁杯且论閒边易，对雪谁声谱外琴。佳实终为商鼎用，暗香不许汉宫吟。山堂从尔增高价，杜老何须策蹇寻。
庭梅盛开与施秋官黄司训联句三首·其二
作者：程敏政
朝代：明

几年京国梦梅花，香影真宜退士家。兴动巡檐频索笑，吟成煮雪一烹茶。向来红紫浑无赖，此去孤高讵有涯。颇觉逋仙心太苦，相看赢得鬓双华。
庭萱教曾侄联句
作者：程敏政
朝代：明

八尺庭除手种萱，一丛开处压名园。露含鹄觜蜂才入，风撚龙须蝶更翻。傍映蜀葵堪作友，上依慈竹剩添孙。编篱汲水频加护，留取年年茁旧根。
廉伯学士家赏盆梅限韵
作者：程敏政
朝代：明

几点寒香缀一枝，陇头人远寄何时。冰容不受缁尘涴，玉种长疑白露滋。尺干便能经岁虐，群芳随尔竞春私。何缘老相心如铁，却对花神吐丽词。江南胜赏欲残枝，冀北初看木后时。月色有情长遣照，春光无迹暗相滋。盟期竹友心方称，谱作花魁誉岂私。绕匝愿听三弄阕，朱弦谁续旧歌词。
廉伯学士家赏盆梅限韵·其一
作者：程敏政
朝代：明

几点寒香缀一枝，陇头人远寄何时。冰容不受缁尘涴，玉种长疑白露滋。尺干便能经岁虐，群芳随尔竞春私。何缘老相心如铁，却对花神吐丽词。
廉伯学士家赏盆梅限韵·其二
作者：程敏政
朝代：明

江南胜赏欲残枝，冀北初看木后时。月色有情长遣照，春光无迹暗相滋。盟期竹友心方称，谱作花魁誉岂私。绕匝愿听三弄阕，朱弦谁续旧歌词。
廿五日北上留别乡友
作者：程敏政
朝代：明

吾道行藏贵有名，分甘丘壑了馀生。世臣恩重须仍出，廷议公多久更明。东壁图书客再阅，北山猿鹤愧初盟。非才何力胜君召，馆阁江湖只寸诚。
廿八日受命与宾之同教庶吉士于翰林
作者：程敏政
朝代：明

久尘经幄愧因仍，再领群才力讵胜。命下可能堪士论，年来方欲叩师承。金銮旧契原秋榜，玉署新斋烱夜灯。振作英髦明主意，愿歌周雅赞中兴。
弘治乙卯正月十一日郊祀分献东海坛纪事
作者：程敏政
朝代：明

瀛东迂拙愧仙才，分奠沧溟此一回。金屋雪消风应律，紫坛尘净月当台。享神乐备钧天奏，扈跸人从复道来。愿积海筹添圣算，常占云气望蓬莱。
弘治元年十月十八日得休致之命与李符台士钦小酌口占
作者：程敏政
朝代：明

忽奉归田诏，天恩免逐臣。便谈林壑事，莫问市朝人。好梦依黄犊，先声抚翠筠。难酬君相意，击壤助遗民。
弘治戊午春正月十三日舟次淳安春霖不止进士维扬张君凤举方知县事以灯节燕予酒后赋此纪事兼致谢意
作者：程敏政
朝代：明

令尹相招作上元，连朝春雨客心烦。遥看渔火乘村暗，不见星毬照市繁。宦鞅未须惊节候，人情犹喜近乡园。太平风物扬州盛，赢得清宵一晤言。
弘治辛亥岁仲冬念五日在万山观作
作者：程敏政
朝代：明

城头雾敛青天开，平地忽见双蓬莱。捲帘下瞰白云起，拂手近招黄鹄回。一龙拿石树根古，万弩射潮风壑哀。鍊师纵尔能谢客，容我到城须一来。
弟敏德在新安尝作折枝海榴过河间从弟敏聪见而说之遂题一绝与之
作者：程敏政
朝代：明

香实垂垂带露滋，丹青摹出压阑枝。江南江北花相似，白日看云一赋诗。
张一之除临城知县
作者：程敏政
朝代：明

百里封疆古县男，喜君才力正相堪。红尘落日淹离酝，黄叶西风促去骖。社稷礼成官亦重，弦歌声起化应覃。他时不负承恩处，徽国遗书得指南。
张公子行一首送太仓张汉南归
作者：程敏政
朝代：明

张公子，留侯孙，少年丰采如香荪。读书击剑穷朝昏，海边甲第开辕门。堂上将军不好武，千里歌吹闻兵屯。平生陆家亲昆弟，托好愿比朱陈村。有女近出职方氏，辇金舆币来求婚。职方择婿正复尔，椷书许聘情何惇。张公子，佩赤璊，刻丝裤褶悬两弴。去年跨马入京国，一见笑语回春温。画堂红烛谢家庆，整日开燕刲羊豚。新郎二月发归思，行李赍送联征䑳。闸河雨过沙水浑，旭日半下东城根。柳枝未堪把，劝子白堕尊。人生岁月惊涛奔，他时富贵岂足论。冰玉相辉古难得，忠孝莫负君父恩。
张家湾
作者：程敏政
朝代：明

张家湾口望都城，犹是行人半日程。羸马似龙谙旧主，临河相顾一长鸣。
张廷芳李若虚二宪副及江廷诸宪佥约游西湖左时翊大参后至得联句十首时成化癸夘三月三日也
作者：程敏政
朝代：明

东风吹雨下湖船，良会今朝岂偶然。烟景可人非为酒，春光随地不论钱。数声啼鸟苏堤外，几树垂杨岳庙前。满眼诗情吟不尽，孤山祠下酹三贤。烟景霏霏入暮春，赏春多是宦游人。野凫狎客随舟远，江燕穿花送酒频。雅会不须歌舞溷，奇观绝胜画图新。六桥过尽重回首，久驻湖边我未嗔。十里湖山入望遥，可堪野色故人撩。楼台隐显午烟淡，鹅鸭浮沉春水娇。抚景无诗怜我拙，追欢有乐是谁招。东风更有重来日，莫待浓阴翳断桥。来往游人不避舟，镜天空阔雨初收。桃花向我如相笑，竹叶浮君可自由。山外有山深见寺，客边逢客一登楼。唱酬遮莫归鸦尽，三竺峰前更小留。公家事了独来迟，一笑相寻本有期。湖上风光春最好，雨中诗景晚尤奇。邻舟爱客供鲜鲫，古寺寻僧问紫芝。多谢故人频饷我，可堪明日又分岐。山当佳处启船扉，唤酒催诗思欲飞。狼藉醉中长短句，阑珊春后裌绵衣。忘机鸥鹭随冠盖，浪迹鹓鸾负蕨薇。后会未涯情未已，恨中谁道故人稀。西湖春水暖溶溶，美景佳宾岂易逢。游到南屏船驻久，坐忘东道酒行重。高城迢递烟钟晚，远浦参差雨树浓。剧饮不须修禊事，会稽何地觅遗踪。主客同舟西复东，花边烟雨柳边风。谪仙先我诗层出，禊饮凭谁酒易空。青雀渡头春树暗，白鸥沙外晚潮通。相看此地情无极，吊古还寻放鹤翁。湖上风烟三月三，湖中新水远拖蓝。风流再续兰亭后，文物谁当北斗南。林外鸟惊人语乱，花前春共客情酣。乘时张弛非沈湎，纪胜无才却自惭。维舟重憩藕花居，湖水湖山故恼予。纱帽不妨风外侧，尘襟都向雨中舒。满天暝色催诗急，绕座春光入醉馀。游倦莫愁归路远，涌金门外有轻舆。
张廷芳李若虚二宪副及江廷诸宪佥约游西湖左时翊大参后至得联句十首时成化癸夘三月三日也·其一
作者：程敏政
朝代：明

东风吹雨下湖船，良会今朝岂偶然。烟景可人非为酒，春光随地不论钱。数声啼鸟苏堤外，几树垂杨岳庙前。满眼诗情吟不尽，孤山祠下酹三贤。
张廷芳李若虚二宪副及江廷诸宪佥约游西湖左时翊大参后至得联句十首时成化癸夘三月三日也·其七
作者：程敏政
朝代：明

西湖春水暖溶溶，美景佳宾岂易逢。游到南屏船驻久，坐忘东道酒行重。高城迢递烟钟晚，远浦参差雨树浓。剧饮不须修禊事，会稽何地觅遗踪。
张廷芳李若虚二宪副及江廷诸宪佥约游西湖左时翊大参后至得联句十首时成化癸夘三月三日也·其三
作者：程敏政
朝代：明

十里湖山入望遥，可堪野色故人撩。楼台隐显午烟淡，鹅鸭浮沉春水娇。抚景无诗怜我拙，追欢有乐是谁招。东风更有重来日，莫待浓阴翳断桥。
张廷芳李若虚二宪副及江廷诸宪佥约游西湖左时翊大参后至得联句十首时成化癸夘三月三日也·其九
作者：程敏政
朝代：明

湖上风烟三月三，湖中新水远拖蓝。风流再续兰亭后，文物谁当北斗南。林外鸟惊人语乱，花前春共客情酣。乘时张弛非沈湎，纪胜无才却自惭。
张廷芳李若虚二宪副及江廷诸宪佥约游西湖左时翊大参后至得联句十首时成化癸夘三月三日也·其二
作者：程敏政
朝代：明

烟景霏霏入暮春，赏春多是宦游人。野凫狎客随舟远，江燕穿花送酒频。雅会不须歌舞溷，奇观绝胜画图新。六桥过尽重回首，久驻湖边我未嗔。
张廷芳李若虚二宪副及江廷诸宪佥约游西湖左时翊大参后至得联句十首时成化癸夘三月三日也·其五
作者：程敏政
朝代：明

公家事了独来迟，一笑相寻本有期。湖上风光春最好，雨中诗景晚尤奇。邻舟爱客供鲜鲫，古寺寻僧问紫芝。多谢故人频饷我，可堪明日又分岐。
张廷芳李若虚二宪副及江廷诸宪佥约游西湖左时翊大参后至得联句十首时成化癸夘三月三日也·其八
作者：程敏政
朝代：明

主客同舟西复东，花边烟雨柳边风。谪仙先我诗层出，禊饮凭谁酒易空。青雀渡头春树暗，白鸥沙外晚潮通。相看此地情无极，吊古还寻放鹤翁。
张廷芳李若虚二宪副及江廷诸宪佥约游西湖左时翊大参后至得联句十首时成化癸夘三月三日也·其六
作者：程敏政
朝代：明

山当佳处启船扉，唤酒催诗思欲飞。狼藉醉中长短句，阑珊春后裌绵衣。忘机鸥鹭随冠盖，浪迹鹓鸾负蕨薇。后会未涯情未已，恨中谁道故人稀。
张廷芳李若虚二宪副及江廷诸宪佥约游西湖左时翊大参后至得联句十首时成化癸夘三月三日也·其十
作者：程敏政
朝代：明

维舟重憩藕花居，湖水湖山故恼予。纱帽不妨风外侧，尘襟都向雨中舒。满天暝色催诗急，绕座春光入醉馀。游倦莫愁归路远，涌金门外有轻舆。
张廷芳李若虚二宪副及江廷诸宪佥约游西湖左时翊大参后至得联句十首时成化癸夘三月三日也·其四
作者：程敏政
朝代：明

来往游人不避舟，镜天空阔雨初收。桃花向我如相笑，竹叶浮君可自由。山外有山深见寺，客边逢客一登楼。唱酬遮莫归鸦尽，三竺峰前更小留。
张汝弼驾部求椿庭诗寿其兄
作者：程敏政
朝代：明

贻谋能是守株人，东海家家说异椿。壁上古阴回夕照，庭中新干薄秋旻。衣冠几叶能诗礼，堂构当时亦奂轮。张仲平生知孝友，连枝应愿八千春。
归田乐卷为彭彦充仪制赋
作者：程敏政
朝代：明

拂衣何太早，人惜汉彭郎。许国身犹健，还山乐自长。分泉栽杞菊，升垄看牛羊。莫和陶翁句，长歌与世忘。苍雪难侵鬓，红尘自息劳。高眠穿北牖，舒啸入东皋。久办青山屐，初尝白社醪。海鸥机事少，应识旧仪曹。
归田乐卷为彭彦充仪制赋·其一
作者：程敏政
朝代：明

拂衣何太早，人惜汉彭郎。许国身犹健，还山乐自长。分泉栽杞菊，升垄看牛羊。莫和陶翁句，长歌与世忘。
归田乐卷为彭彦充仪制赋·其二
作者：程敏政
朝代：明

苍雪难侵鬓，红尘自息劳。高眠穿北牖，舒啸入东皋。久办青山屐，初尝白社醪。海鸥机事少，应识旧仪曹。
归省图为宋珍监生赋
作者：程敏政
朝代：明

几宵客梦绕慈闱，仕路将亨喜暂归。倚杖涕随青露落，称觞心共白云飞。何蕃誉重诸生馆，莱子光添五色衣。忠孝一原君努力，他时分宠报春晖。
归老图寿致政王玺太守
作者：程敏政
朝代：明

白发朱颜七十馀，吉人何藉卫生书。忘机久入群鸥社，遗爱犹传五马车。鄠下晚香开寿席，终南山色点吟裾。贤甥令子俱才俊，时向云霄附起居。
归路
作者：程敏政
朝代：明

尽日长松乱石间，不知身带夕阳还。耳边何用閒丝竹，一路溪声送出山。
归途有作
作者：程敏政
朝代：明

为送行台出县门，不辞携酒到山根。竹阴正入支公寺，树色遥连主簿村。潮啮新沙知废路，水舂机碓隔荒垣。望中一簇峰峦秀，问是乡名古夹源。
归途有作
作者：程敏政
朝代：明

独对高原时一登，日色红酣天宇澄。官田麰麦徯梁赋，原庙衣冠非汉烝。逆旅闻鸡爨初熟，断桥饮马寒无冰。居庸回望已百里，翠削芙蓉知几层。
归途次韵
作者：程敏政
朝代：明

谒陵归尚早，行李向来轻。北阙看将近，东方启渐明。群鸦惊客散，一马溯风鸣。袅袅垂杨外，新烟动夹城。
彭城废县南谒汉高祖庙
作者：程敏政
朝代：明

古原荒树倚村斜，高庙威灵亦可嗟。警跸千年馀塑马，铙箫终夕舞神鸦。砀山落日销云气，睢水寒风捲岸沙。汉楚兴亡那复问，一龛灯火属僧家。
待柽居杜生不至用旧韵一首
作者：程敏政
朝代：明

一树凉阴绕屋多，呼童频候杜生过。消烦预遣冰丹杏，算饮空劳截翠荷。坐想畏人讥褦襶，可缘随俗听笙歌。诗坛画垒新盟在，何日功成两伏波。
很石行
作者：程敏政
朝代：明

北固山前两拳石，野花茫茫土花碧。大如昂犬三尺强，小似伏羔才一尺。云当汉末风尘红，老瞒势欲吞江东。桓桓帝胄孙讨虏，并坐此石论雌雄。想像时危屏人语，惨澹风云眇蛇鼠。赤壁成功指顾中，石上谁宾复谁主。乌林一捷荆州分，同奖王室收奇勋。小儿奸贪败盟好，舞智蹶我髯将军。汉鼎分明沦异姓，质子封侯甘伪命。可惜棱棱不解言，恨入江声寄馀兴。今逢一统天下王，铁瓮城中开阅场。将军中峙列万垒，此君却在城东方。我来适过城下路，停车摩挲日将暮。欲从故老借图经，为尔临风写长赋。
徐州与客夜酌联句留别马瞰贡魁
作者：程敏政
朝代：明

今夜彭城雨又来，烛花影里一尊开。人生聚散纷萍梗，前代兴亡付劫灰。佳会幸逢全盛日，并游谁是出群才。明朝天北天南恨，野水孤云戏马台。
徐州望子房山山上有祠
作者：程敏政
朝代：明

子房祠在望中岑，蔓草寒烟尚可寻。五世报韩终有恨，一时兴汉本无心。书传黄石知真假，名配青山自古今。立马斜阳无限思，天教风壑助豪吟。
徐州饭管洪尹珍主事家有怀亡弟
作者：程敏政
朝代：明

去年过彭城，朔风萧萧征马鸣。今年过彭城，东风渺渺扁舟行。渐觉此身为客惯，才见花飞又花绽。南去北来曾几时，随阳却似云中雁。九里峰前春草芳，百步矶头春水长。偶然一饭剪银烛，行河使者尚书郎。逍遥堂空谁作主，感慨当时对床语。归来展转不成眠，独倚篷窗听风雨。
徐州驿舍竹林可爱
作者：程敏政
朝代：明

徐州驿里萧萧竹，好手应难入画图。北客南来初见此，不胜清思绕江湖。
徐王坟
作者：程敏政
朝代：明

兆域巍巍近凤阳，万年坤德此开祥。当时不是灵源厚，异姓谁封一字王。
徐都宪新奉敕至淮上以诗贺之
作者：程敏政
朝代：明

乌府谁堪众论谐，多君宜进大夫阶。旧班宠泽均三辅，新诏提封尽两淮。拟见清霜消酷暑，可怜平地走阴霾。宇中屈指观风使，会遣功名惬壮怀。
得字送刑部王员外弼归省
作者：程敏政
朝代：明

侃侃西曹郎，夜夜梦乡国。重闱几百龄，不一候颜色。有父亦解组，常使心恻恻。上书获归省，稽首谢圣德。凌晨戒行李，喜极思奋翼。春意入南浦，细草渐如织。鸣箫发征舸，东风饱帆力。眷此昼绣还，忠孝诚两得。朱门浙水东，预想开寿域。高堂送春酒，欢动碧山侧。悠悠乐何穷，生感岁华逼。良晤行有期，无忘拱宸极。
得用光宗侄新安寄来书并禄命书一纸有劝予省人事谢应酬及早归之意时予得遣出城已三日矣喜而有作
作者：程敏政
朝代：明

小阮书来亦太奇，劝予休遣鬓成丝。谁知逆旅开缄日，正是君王赐玦时。恩负从龙真大愧，命当磨蝎可中移。山林不日重相见，喜取新成第一诗。
得萧文明衢州书
作者：程敏政
朝代：明

喜君得内徙，身已到三衢。暂免尘埋足，遥闻雪上须。烟云供草圣，岩壑助诗腴。幸尔双鳞便，长应尺素俱。
德兴泸口程氏青云桥为贡士崧乃尊赋
作者：程敏政
朝代：明

泸口之木高参天，泸口之水青如烟。主人有功能济川，长桥倏起何蜿蜒。眼中突兀见奇事，观者纷纷若鳞次。新制宁须玉蝀名，华榱高揭青云字。主人系出篁墩房，银青金紫相辉光。有家住近凤凰里，一子矫如孤凤翔。秋桂初分广寒殿，宫花拟入琼林宴。门前正起世科坊，绰楔巍巍两堪羡。主人白头乐有馀，看子平步青云衢。驷马高车自兹始，傍人不用誇相如。
德州道中
作者：程敏政
朝代：明
体裁：古风

出逢漕舟来，入逢漕舟去。联樯密于指，我舫无著处。沿流或相妨，百诟亦难禦。有如暴客至，中夜失所据。又如操江师，击搒散还聚。摧篙与折缆，往往系愁虑。平生凡几出，苦口戒徒御。忍后莫争先，宁缓勿求遽。今兹畏简书，刻日觐当宁。而况河防严，衣冠重相惧。危坐郁成晚，少寝惊达曙。萧萧傍水村，隐隐隔城树。缅怀古贤哲，高卧得深趣。愧此行路难，推篷赋长句。
德州道中
作者：程敏政
朝代：明

出逢漕舟来，入逢漕舟去。联樯密於指，我舫无著处。沿流或相妨，百诟亦难禦。有如暴客至，中夜失所据。又如操江师，击搒散还聚。摧篙与折缆，往往系愁虑。平生凡几出，苦口戒徒御。忍后莫争先，宁缓勿求遽。今兹畏简书，刻日觐当宁。而况河防严，衣冠重相惧。危坐郁成晚，少寝惊达曙。萧萧傍水村，隐隐隔城树。缅怀古贤哲，高卧得深趣。愧此行路难，推篷赋长句。
心远轩为方景茂赋
作者：程敏政
朝代：明

结屋西城下，幽人自不群。道情閒共鹤，诗思淡随云。与客观朝槿，呼童炷夕薰。不知门外路，车马日纷纷。
忆在姑苏与顾天锡郎中语次亦有亡弟之感惨然对泣不能自胜因追次其韵一首
作者：程敏政
朝代：明
体裁：七言律诗

泉下应无日再晖，一灯寥落伴僧扉。重阳为尔愁看菊，未老凭谁共采薇。妙质固应天最靳，芳年真与世轻违。等閒不敢娱亲侧，忍见同时旧綵衣。
忆家山有作寄逸民用光道新
作者：程敏政
朝代：明

古城岩下半庄山，恰对澄江水一湾。列岫拖岚围竹坞，小塘分绿浸柴关。醉招猿鹤惊相下，清爱渔樵去复还。此景近来频入梦，病身何日可投閒。隔林沙径到岩扃，绕舍奇峰叠翠屏。野话有时逢衲子，溪行随处课租丁。看云净扫松间石，避暑閒登竹下亭。一自别来空怅望，移文真愧北山灵。
忆家山有作寄逸民用光道新·其一
作者：程敏政
朝代：明

古城岩下半庄山，恰对澄江水一湾。列岫拖岚围竹坞，小塘分绿浸柴关。醉招猿鹤惊相下，清爱渔樵去复还。此景近来频入梦，病身何日可投閒。
忆家山有作寄逸民用光道新·其二
作者：程敏政
朝代：明

隔林沙径到岩扃，绕舍奇峰叠翠屏。野话有时逢衲子，溪行随处课租丁。看云净扫松间石，避暑閒登竹下亭。一自别来空怅望，移文真愧北山灵。
念奴娇 寿叶文庄公夫人 耿清惠公女上舍晨母也
作者：程敏政
朝代：明

奉萱堂上，人争道、七十古来稀有。满面春潮双鬓雪，天教乐寿。清惠家风，文庄壸政，宦族传来久。喜逢诞日，婺星光，映台斗。好是一颗明珠，三秋高捷，拟占青云首。膝下诸孙森立，綵服相辉左右。东海桃红，洞庭橘熟，同荐松花酒。愿期千岁，瑶池重会金母。
怀凤堂
作者：程敏政
朝代：明

凤山山下凤湖浔，扁揭高堂见古心。九奏箫韶音律远，百年梧竹庆源深。越公旧烈遗青史，单父閒情亦素琴。胜地炳灵应有待，云霄他日看祥禽。
怀贤诗二章 其一 平江伯陈恭襄公
作者：程敏政
朝代：明

﨣﨣陈将军，平江始开国。少年八石弓，勇气屡破贼。朅逢中兴主，得附升天翼。当宁念丰镐，京邑望南北。安得萧与韩，晏岁足兵食。将军家合肥，老大谙稼穑。一朝被简知，舞蹈奉明敕。建牙淮水阳，诸路尽承式。孜孜竭众智，疏凿靡馀力。廒庾便交挽，堤闸济危啬。艘舸随浅深，湖坝几通塞。百年民力苏，万里海涛息。居然奠东南，不复困供亿。将军去几时，寝庙见颜色。火旗与云马，夜下不可测。父老说遗事，往往动遐忆。征夫多苦辛，国本在培植。贤孙今代将，当复守成则。东风吹客舟，清口日初昃。公忠夙所钦，再拜读铭刻。
怀贤诗二章 其二 工部尚书周文襄公
作者：程敏政
朝代：明

周公起江右，历官大司空。文章夙有志，尝叩蓬莱宫。愿藉九天宠，致身列宿中。刑曹得良誉，藩辅无全功。南畿与西浙，国赋忧难充。主上屡顾之，政柄付此公。肩舆行列郡，活计归深衷。仓囷日委积，货布时通融。出纳有盈缩，岁事无丰凶。坐令数千里，民力不告穷。纷纷两京道，续续舟车通。邻封借羡馀，边檄分陈红。东南二十年，一老如帡幪。云胡事弗偶，谗起惊宸聪。公归浩难期，民惠嗟无终。所在貌公容，如奉家主翁。我生已迟暮，素仰先达风。兹来识民隐，非独暵涝螽。文法岂不密，治效将无同。公名当益显，日与江流东。
怀贤诗二章·平江伯陈恭襄公
作者：程敏政
朝代：明

﨣﨣陈将军，平江始开国。少年八石弓，勇气屡破贼。朅逢中兴主，得附升天翼。当宁念丰镐，京邑望南北。安得萧与韩，晏岁足兵食。将军家合肥，老大谙稼穑。一朝被简知，舞蹈奉明敕。建牙淮水阳，诸路尽承式。孜孜竭众智，疏凿靡馀力。廒庾便交挽，堤闸济危啬。艘舸随浅深，湖坝几通塞。百年民力苏，万里海涛息。居然奠东南，不复困供亿。将军去几时，寝庙见颜色。火旗与云马，夜下不可测。父老说遗事，往往动遐忆。征夫多苦辛，国本在培植。贤孙今代将，当复守成则。东风吹客舟，清口日初昃。公忠夙所钦，再拜读铭刻。周公起江右，历官大司空。文章夙有志，尝叩蓬莱宫。愿藉九天宠，致身列宿中。刑曹得良誉，藩辅无全功。南畿与西浙，国赋忧难充。主上屡顾之，政柄付此公。肩舆行列郡，活计归深衷。仓囷日委积，货布时通融。出纳有盈缩，岁事无丰凶。坐令数千里，民力不告穷。纷纷两京道，续续舟车通。邻封借羡馀，边檄分陈红。东南二十年，一老如帡幪。云胡事弗偶，谗起惊宸聪。公归浩难期，民惠嗟无终。所在貌公容，如奉家主翁。我生已迟暮，素仰先达风。兹来识民隐，非独暵涝螽。文法岂不密，治效将无同。公名当益显，日与江流东。
怀邵文敬太守
作者：程敏政
朝代：明

有美文章守，无情山水州。一宵篷上雨，了得半江愁。
思亲堂
作者：程敏政
朝代：明

有堂渠渠，有客佖佖。言思其亲，日甚一日。堂上有山，堂下有江。伊亲之思，江山靡长。赫赫宫保，维客之季。煌煌命书，屡贲于隧。客拜稽首，家庆孔延。维菽与水，下不及泉。乃作斯堂，奉妣暨考。若著若存，于以终老。繄罔极兮，孰逃亲仁。越终慕兮，孰非子身。客哉孝思，亦既耄矣。德既邵矣，式克肖矣。孝思维则，世徵于堂。爰锡厥类，斯堂之光。
思补堂为毕知县赋
作者：程敏政
朝代：明

淮树何苍苍，淮流下汤汤。水木相荏苒，中有君子堂。眷彼堂中人，意气如圭璋。金榜昔高捷，花县方回翔。不愿縻好爵，幡然归故乡。閒居二十载，鬓发惊沧浪。平生君父心，一饭宁敢忘。清梦绕庭阙，遐思在羹墙。孤云起复止，春草萋以长。令德幸加勉，桑梓流其芳。城东节孝心，郁郁遥相望。
恩寿堂寿张给事本谦乃尊教授致政先生夫妇受封
作者：程敏政
朝代：明

可是名门积至諴，双亲偕老向云岩。庭前椿树坚持久，堂北萱花迥出凡。振铎清风传矩度，采蘋高韵协英咸。阶除脱颖兰初茁，窗下抽荣草不芟。骥子入官青琐禁，龙章遥拜紫泥缄。碧闺焕锡安人号，锦轴新题给事衔。绰楔下临涪水秀，华堂高对蜀峰巉。琼浆献寿称金斝，彩币将诚出宝函。南现老人朝驭鹤，西来王母夜乘羬。檐头送喜蛛丝巧，樯半留人燕语喃。一日恩光浮院宇，四时佳气动松杉。仙家宴好图中绘，颂客文宜石上劖。况是夕郎归庆处，薰风雨露满征帆。
恭赋四陵
作者：程敏政
朝代：明

四山佳处寝围开，彷佛龙舆自往来。盛礼蘋蘩供俎豆，遗恩汪濊及蒿莱。丹丘尽享仙人乐，玉册空馀帝子哀。落日长冈翘首望，万年神鼎看胚胎。
愚乐庵为傅曰川太史乃尊赋
作者：程敏政
朝代：明

不辞提瓮灌山畦，绕屋江声似冉溪。却笑永州憔悴客，壶觞终日叹羁栖。静对苍山阅岁华，人间何地著生涯。翻书忽到无言处，陋巷春风自一家。
愚乐庵为傅曰川太史乃尊赋·其一
作者：程敏政
朝代：明

不辞提瓮灌山畦，绕屋江声似冉溪。却笑永州憔悴客，壶觞终日叹羁栖。
愚乐庵为傅曰川太史乃尊赋·其二
作者：程敏政
朝代：明

静对苍山阅岁华，人间何地著生涯。翻书忽到无言处，陋巷春风自一家。
感皇恩 寿故大司马白夫人 编修秉德之母
作者：程敏政
朝代：明

每岁到花朝，正当称寿。青鸟将书报金母。一周花甲，重见春杓回斗。喜看华发映，朱颜久。白傅盟勋，窦郎腾茂。有福能如太君否。凤冠霞帔，笑指东风蒲柳。满听新曲度，长生酒。
慎德堂
作者：程敏政
朝代：明

孙君仁宾名，一室揭慎德。高堂伤沦亡，恨莫报罔极。时时瞻云思，往往泣对客。兹焉趋吾庐，启卷冀教墨。吾观咸宾言，子字适可摘。名居兼名身，外内两竭力。中心期无惭，百作讵有忒。爰同书诸绅，庶足示孝则。
慕椿为孙文模赋
作者：程敏政
朝代：明

一树灵椿大十围，秋风回首叹人非。繁阴翠匝行歌地，不忍重看旧舞衣。雨飘风射八千春，一日丹青见树身。何事人生不如树，百年肠断倚庐人。
慕椿为孙文模赋·其一
作者：程敏政
朝代：明

一树灵椿大十围，秋风回首叹人非。繁阴翠匝行歌地，不忍重看旧舞衣。
慕椿为孙文模赋·其二
作者：程敏政
朝代：明

雨飘风射八千春，一日丹青见树身。何事人生不如树，百年肠断倚庐人。
慕耕堂为翟司仪题
作者：程敏政
朝代：明

华扁高堂揭慕耕，当时庭训尚分明。恼人黄犊真无赖，刻志青灯竟有成。湛露已分天上宠，春风还系陇头情。顾名不废诗书业，更遣遗芳及后生。
慕萱
作者：程敏政
朝代：明

阶前五月萱花吐，日日见花如见母。对花不觉双泪垂，安得花前彩衣舞。人言种花忧可忘，孝子之忧江水长。花残却有再开日，暮雨萧萧空北堂。
慰李世贤学士丧子
作者：程敏政
朝代：明

双凤联胎本夙缘，小郎头角更堪怜。那知一片青云器，只向人间住七年。聪明何止识之无，礼貌分明似壮夫。惜此钟情何日了，朱门愁绝旧悬弧。每回骑马到君家，延坐中堂解供茶。白日重来空泪落，窗间惟有字如鸦。春入高堂夜启筵，爱渠长立彩灯前。丁宁劝酒呼程叔，此语何时去耳边。全婴有术贵徐徐，忍遣庸师断送渠。同榜弟兄虽异姓，为君思药诵医书。暂寄藤棺古佛堂，神仙空说返魂香。月河桥下东流水，那及人家此恨长。瓜祝诗成岁几更，人间悲喜漫多情。他时返吊还成贺，添取新篇续旧盟。气数从来有短长，达人那复计彭殇。知君年力犹精健，他日须同窦十郎。
慰李世贤学士丧子·其一
作者：程敏政
朝代：明

双凤联胎本夙缘，小郎头角更堪怜。那知一片青云器，只向人间住七年。
慰李世贤学士丧子·其七
作者：程敏政
朝代：明

瓜祝诗成岁几更，人间悲喜漫多情。他时返吊还成贺，添取新篇续旧盟。
慰李世贤学士丧子·其三
作者：程敏政
朝代：明

每回骑马到君家，延坐中堂解供茶。白日重来空泪落，窗间惟有字如鸦。
慰李世贤学士丧子·其二
作者：程敏政
朝代：明

聪明何止识之无，礼貌分明似壮夫。惜此钟情何日了，朱门愁绝旧悬弧。
慰李世贤学士丧子·其五
作者：程敏政
朝代：明

全婴有术贵徐徐，忍遣庸师断送渠。同榜弟兄虽异姓，为君思药诵医书。
慰李世贤学士丧子·其八
作者：程敏政
朝代：明

气数从来有短长，达人那复计彭殇。知君年力犹精健，他日须同窦十郎。
慰李世贤学士丧子·其六
作者：程敏政
朝代：明

暂寄藤棺古佛堂，神仙空说返魂香。月河桥下东流水，那及人家此恨长。
慰李世贤学士丧子·其四
作者：程敏政
朝代：明

春入高堂夜启筵，爱渠长立彩灯前。丁宁劝酒呼程叔，此语何时去耳边。
憩滕南邮亭
作者：程敏政
朝代：明

家山疑在望中青，征马萧萧此暂停。屈指过江南北路，还过百二短长亭。
憩郑州
作者：程敏政
朝代：明
体裁：五言律诗

郑市犹如此，扬鞭几度过。荒城临旷野，古庙控长河。境胜争先睹，诗悭取次哦。少年今老大，感慨若为多。
戊戌清明谒陵宿斋所次韵江翰长
作者：程敏政
朝代：明

两日向山行，春深野望明。寝园同驻马，陵树不闻莺。寒食惊时过，清斋候礼成。归途应便好，星斗夜纵横。
戊申二月十二日扈从亲耕籍田宴上作
作者：程敏政
朝代：明

万乘亲耕举盛仪，东都晴日正舒迟。农分野色随金耒，乐乱春声动彩旗。扈跸幸叨沾镐燕，纪成谁可续豳诗。主张稼穑艰难意，天赐丰年定有期。
戏马台
作者：程敏政
朝代：明

千古荒台倚暮云，霸图销歇水沄沄。当时骏骨知多少，惟有乌骓不负君。
成化丙午秋七月受命主考南畿秋试辞朝日赠同事汪庶子伯谐二首
作者：程敏政
朝代：明

御墨传名下九霄，校文何意及宫僚。缄诚礼币云霞烂，赐别恩壶雨露饶。千里长江看径渡，一秋残暑会全消。网罗愿得岐山凤，哕哕和声恊舜韶。玉署青坊二十春，联镳同巷最情亲。登名夙已推先进，论秀那堪逐后尘。镐邑士风天下盛，秣陵秋色望中新。相期不负公家托，共誓丹心拱北辰。
成化丙午秋七月受命主考南畿秋试辞朝日赠同事汪庶子伯谐二首·其一
作者：程敏政
朝代：明

御墨传名下九霄，校文何意及宫僚。缄诚礼币云霞烂，赐别恩壶雨露饶。千里长江看径渡，一秋残暑会全消。网罗愿得岐山凤，哕哕和声恊舜韶。
成化丙午秋七月受命主考南畿秋试辞朝日赠同事汪庶子伯谐二首·其二
作者：程敏政
朝代：明

玉署青坊二十春，联镳同巷最情亲。登名夙已推先进，论秀那堪逐后尘。镐邑士风天下盛，秣陵秋色望中新。相期不负公家托，共誓丹心拱北辰。
成化乙未元夕观灯应制
作者：程敏政
朝代：明

万岁山头春月圆，万岁山下霏祥烟。莲花漏水尽一刻，火树百枝光烛天。条风东来送新暖，低飏星裘动黄伞。九重金阙倚岧峣，四面红云蔟箫管。慈闱更欲亲承欢，綵棚十丈空中攒。随山移仗不知晓，应制还催供奉官。五朝故事传来久，乐与民同上元酒。想像先皇得众心，尚有灯词播人口。太平喜是百载过，边燧不惊天气和。古来张弛皆有道，实心一日非为多。
成化乙未廷试受卷纪事有作时年三十
作者：程敏政
朝代：明

大廷多士若云屯，入对从容感至尊。新雨过城开晓霁，好风吹柳散春温。尚方络绎来珍馔，中使催呼锁禁门。回首十年如梦里，传胪当日愧蒙恩。文华清禁接词林，阅卷亲劳法驾临。黄纸墨痕春淡淡，紫垣钟漏午沈沈。风云此日开文运，忠孝何人契主心。今夜礼曹还赐烛，早随冠冕听纶音。
成化乙未廷试受卷纪事有作时年三十·其一
作者：程敏政
朝代：明

大廷多士若云屯，入对从容感至尊。新雨过城开晓霁，好风吹柳散春温。尚方络绎来珍馔，中使催呼锁禁门。回首十年如梦里，传胪当日愧蒙恩。
成化乙未廷试受卷纪事有作时年三十·其二
作者：程敏政
朝代：明

文华清禁接词林，阅卷亲劳法驾临。黄纸墨痕春淡淡，紫垣钟漏午沈沈。风云此日开文运，忠孝何人契主心。今夜礼曹还赐烛，早随冠冕听纶音。
成化十九年二月一日浦口与王文明太守诸公别
作者：程敏政
朝代：明

冠盖追随出练江，山花盈路酒盈缸。早归肯负王孙草，迟去终怀父母邦。暂补一番鳌禁直，愁听三叠渭城腔。寸心亦与诸贤共，廊庙江湖两未降。
成化壬寅冒雪至大畈今兹之来雪有加而兴不孤夜谈及山阴故事因赋此赠诸眷长
作者：程敏政
朝代：明

平生颇怪山阴客，中道何缘兴便灰。可为倡酬悭酒量，还因嘲咏乏诗才。一时猿鹤劳相迓，百里溪山笑独回。我病虽衰心却健，冒寒今是两番来。
成化戊戌四月十一日储皇御左春坊敏政进讲大学首章退宴文华门十二日上御经筵敏政进讲中庸第二十章退宴左顺门感愧之馀赋此呈同事诸君子
作者：程敏政
朝代：明

小臣踪迹本疏慵，衮职情知不易供。才向储闱传大学，又从宣室讲中庸。朝行辅德须耆俊，家法崇文自祖宗。尚食屡饕无寸补，百年兴运愧亲逢。
成化甲午冬十二月二十一日祈雪斋居适吴兴沈用宾寓宿公署分韵得西字
作者：程敏政
朝代：明

寓公清致本苕溪，借榻三回听晓鸡。出韵令严诗律险，弹棋人倦子声低。清斋坐合金兰契，法从班联玉笋齐。雅集又成新故事，独怜才愧庾安西。
成化癸卯冬在京师值始生日对雪思梅有花神应笑未归人之句今七年矣梅花无恙旧约未寒漫复成诗以见人生去住之不偶云尔
作者：程敏政
朝代：明

一树寒梅半著花，七年憔悴隔天涯。坐惊仙子忽投璧，似慰主人初到家。簌簌暗香侵酒盏，盈盈春色动窗纱。却思宦海题诗处，几度狂风捲白沙。
成化癸夘冬至谒陵与李宾之学士联句二十首 其一 宾之约德胜关土城寺候同行予误出安定关土城过道赴约
作者：程敏政
朝代：明
体裁：七言律诗

策马西来问路频，出城东望正怀人。先声喜逐前呵至，负约几成左顾嗔。孤堠影迟寒度日，断溪冰合远迷津。他年记取同游事，语柄长堪寄一嚬。
成化癸夘冬至谒陵与李宾之学士联句二十首 其一 宾之约德胜关土城寺候同行予误出安定关土城过道赴约
作者：程敏政
朝代：明

策马西来问路频，出城东望正怀人。先声喜逐前呵至，负约几成左顾嗔。孤堠影迟寒度日，断溪冰合远迷津。他年记取同游事，语柄长堪寄一嚬。故人相约会清河，短日羸骖奈远何。慰藉共逢辛苦地，笑谈聊续短长歌。野翁爱客能分火，戍客还家正拥戈。举目关山惊岁晚，旧游那复向时多。掩地颠风作暮寒，乱云羁思两漫漫。沙飞屡却行人步，大冷谁供逆旅餐。岂有贤劳裨国事，最惭多病负儒冠。停骖小憩斜阳里，莫问前头道路难。五年重宿此斋居，往事分明一感予。坐久青毡回夜暖，话残红烛到更馀。中堂谏议迎新主，西郭耆民指故墟。因忆旧游杨翰长，摩挲三诵壁间书。谏议高名此地存，一？寒渌奠忠魂。忧时有策堪垂涕，泚颡何人是负恩。京府载修新栋宇，庙庭遥隔旧墙垣。如公千载还生气，半夜惊风正到门。烟火沉沉夜对床，山城寒漏觉偏长。诗脾欲困频呼茗，旅梦初回更换香。司业馆深谁共宿，中丞台远漫相望。隔窗明月窥人处，犹似前宵在玉堂。百年世世几同袍，此日追趋爱我曹。残话半从幽梦续，壮心宁觉畏途劳。鸡声绕舍催明发，虎旅连城散夜櫜。北望寝园三十里，斋庐还枕碧山高。夜风吹尽晓晴新，城上青山欲近人。暂访元戎回马首，远追司业认车尘。冈峦宛转随双眺，官卫参差记六巡。拟向穹碑观圣制，道旁先望石麒麟。山郊回望永安城，白石黄沙旧路平。树老空山无落叶，泉通幽涧有馀声。明楼突兀中天见，神道逶迤上界行。下马红门分径入，四陵云气正纵横。襆被来寻旧直庐，石门斜映小窗虚。行厨午报新炊熟，别院寒分半榻居。对景忽疑山入座，引流常忆水通渠。小臣正切遗弓念，寝树风生夕照馀。玉署春坊本旧邻，眼中谁主复谁宾。论文共剪斋堂烛，助祭同趋辇路尘。岁月催人成老大，交游屈指半新陈。松筠晚节期相保，情话惟应此最真。冒险寻幽兴亦奇，空林萧飒冻云垂。草中虎阱深难觉，山下龙池远莫窥。万里乾坤容著眼，一川风月解供诗。揽衣欲下愁荆棘，赖有乘高力未疲。不眠相对拥寒炉，自起开门问仆夫。城角斗杓曾转未，殿头风铎有声无。斋心耿耿悬孤月，乡思迢迢隔五湖。清话恐贪今夜永，呼灯无惜效先趋。寝殿门深夜未开，磬声遥自月中来。千官鹄立供牲币，九地龙光彻斗台。人语不闻山更静，灵风欲动仗初回。一宵两度陪禋祀，还忆君王万寿杯。车从纷驰出乱山，月明灯影有无间。松林侧过全欹帽，马首低回半脱镮。隔路几人呼伴侣，随班十载愧容颜。孤城尚有淹留地，旧榻残灯正候关。七年旌节驻山城，曾见官曹说姓名。酒出佳醅缘爱客，剑传奇术为谈兵。四陵宿卫严宵警，千顷屯田足岁耕。试问尚书门下士，征南勋业几人成。驿路晴风不著人，仲冬天气早回春。寒轻颇觉貂裘重，沙软何劳马策频。吾道渐从今日长，官曹常与故交亲。清时令节多休暇，归引壶觞正及辰。金银楼阁倚晴空，几日新城此梵宫。同拂衣尘聊驻马，拟呼尊酒便开筒。山僧见面如相识，词客参禅也自通。抚事临风三叹息，一杯茶话正匆匆。城观巍巍入望深，五云长绕阆山岑。尘踪暂隔仙凡境，末吏叨陪翰墨林。池上衣冠应候我，道旁车马亦关心。休言日共长安远，已觉天威下照临。市桥烟火路东西，咫尺门墙望不迷。归计从容堪作例，别怀匆卒更留题。还家共有平安慰，行李惟多卷册携。与子竟成三宿契，向来无地不同跻。